“Qarabağ”ın qalib gəlmək şansı daha çoxdur, amma açıq favorit hesab etmək olmaz”.\nApasport.az saytının məlumatına görə, bunu “Kayrat”ın sabiq futbolçusu Sergey Politeviç Konfrans Liqasının qrup mərhələsində Qazaxıstan klubunun “Qarabağ”la keçirəcəyi oyun barədə danışarkən deyib.\nHazırda Soliqorsk “Şaxtyor”unun formasını geyinən Belarus millisinin sabiq müdafiəçisi Kurban Berdıyev amilinə toxunub. O, “Kayrat”ın turnirə uğurlu başlanğıc etmədiyini də vurğulayıb: “Kayrat” qrup mərhələsinə çox da yaxşı başlamadı. Kiprlilərə qarşı bəxti gətirmədi, “Bazel”lə görüş isə çətin idi, üstəlik, oyun səfərdə oldu. “Qarabağ”a problem yaratmaq onu topdan məhrum etmək olar. Ancaq fikrimcə, “Kayrat” bunu bacarmayacaq. “Qarabağ”ın baş məşqçisi Qurban Qurbanov mətbuat konfransında qonaqların çalışdırıcısı Kurban Berdıyevin özündən üstün olduğunu etiraf etdi. Düşünürəm ki, o, təcrübədən danışırdı - axı bütün postsovet məkanında Berdıyevlə az adam mübahisə edərdi”.\n31 yaşlı Politeviç bugünkü qarşılaşma ilə bağlı proqnoz da verib: “Bu matçda uğur qazanmaq üçün “Kayrat”ın necə oynamalı olduğunu söyləmək çətindir. Bəlkə də, sadəcə öz oyununu göstərməli, qorxmamalıdır. Görüşün səfərdə keçirildiyini unutsunlar, sürətli cinah keçidlərinə ümid etsinlər, müdafiədə diqqətli olsunlar və bütün şanslardan istifadə etməyə çalışsınlar. Düşünürəm ki, oyun sönük keçəcək, buna görə də az qol olacaq. Məncə, qarşılaşma 0:0 və ya 1:0 hesabı ilə başa çatacaq”.\nQeyd edək ki, Tofiq Bəhramov adına Respublika Stadionunda keçiriləcək “Qarabağ” – “Kayrat” oyunu saat 20:45-də start götürəcək.


Azərbaycan demokratik müsəlman ölkəsi kimi nümunədir\n11 Oktyabr 2010 16:25 (UTC+04:00)\nAmerikalı məsləhətçi Ceyson Kats Nyu-Yorkda dini mərkəzin tikintisi ilə bağlı ictimai mübahisələrə həsr etdiyi məqaləsində demokratik müsəlman ölkəsinin inkişafı kimi Azərbaycanı misal gətirib.\nXarici hökumət və qeyri-hökumət təşkilatları ilə çalışan "Tool Shed" məsləhət qrupunun direktoru Katsın "Kordova mərkəzi: ölümcül xəstəliyin əlaməti" adlı məqaləsi "The Media Line" saytında dərc olunub.\nMüəllif Nyu-Yorkda 2001-ci il 11 sentyabr terror aktı zamanı dağıdılan Ümumdünya Ticarət Mərkəzinin yerində - Ground Zero meydanında müsəlmanların Kordova dini mərkəzinin tikintisinə etiraz edən Amerika təşkilatlarını tənqid edir.\nDəyəri 100 milyon dollar və hündürlüyü 13 mərtəbə olan ibadət evi, törədilməsində radikal "əl-Qaidə" qruplaşmasının günahlandırıldığı faciənin baş verdiyi yerdən cəmi iki məhəllə kənarda tikilə bilər. Amerikanın bir sıra ictimai və dini təşkilatları məscidin tikilməsinə etiraz edirlər.\nKatsın fikrincə, son mübahisələr ABŞ-da bir çoxlarının bu ölkənin əsas dini plüralizmi olan qanuna tabe olmaq və ictimai asayişə riayət etməyi həddindən artıq emosionallıqla əvəz ediblər.\nLakin Kats amerikalıları ABŞ ilə terrorizmlə mübarfizədə əməkdaşlıq edən İndoneziya və əhalisinin əksəriyyəti müsəlmanlardan ibarət olan və demokratiyanın dini plüralizm və hüquqi bərabərliyin tarixi ənənələri əsasında qurulduğu Azərbaycan kimi ölkələrə diqqət yetirməyə çağırıb.\nKats amerikalıların müsəlmanlarla bağlı baxışlarını "çiynində Kalaşnikov avtomatı, mağarada oturmuş adamlar" kimi, müsəlman qadınlarını isə, amerikalıların təssəvvür etdikləri kimi, məzlum və bütün hüquqlardan məhrum edilmiş insanlar kimi təsvir edir.\n"Təbii ki, bu belə deyil. Elə müsəlman ölkələri var ki, orada qadınlar bütün hüquqlardan, azadlıqlardan istifadə edirlər və zamanla ayaqlaşırlar, - Kats yazır. - Bütün vətəndaşlara bərabər hüquqlar verən, bununla hətta ABŞ və çoxsaylı müsəlman əhalinin yaşadığı digər Avrasiya ölkələrini də qabaqlayan Azərbaycana nəzər salmaq kifayətdir".\nKats hesab edir ki, 11 sentyabr faciəsinin baş verdiyi yerdə Kordova mərkəzinin inşası məsələsi ətrafında söz-söhbət İslami dəyərlərdən deyil, amerikalıların öz qorxularından, inamsızlıqlarından və lazımınca dərk etməmələrindən irəli gələn xəstəliyin simptomudur. Müəllifin sözlərinə görə, bu, nə ABŞ-da, nə də onun vətəndaşlarında kök salmamalı olan islamofobiyanın ən parlaq əlamətidir.


9 fevral 2020-ci il Azərbaycan Respublikası Milli Məclisə seçkilərinin müşahidəsinə dair AVCİYA-nın Aralıq Hesabatı – AZƏRBAYCANDA VƏTƏNDAŞ CƏMİYYƏTİNİN İNKİŞAFINA YARDIM ASSOSİASİYASI\n9 fevral 2020-ci il Azərbaycan Respublikası Milli Məclisə seçkilərinin müşahidəsinə dair AVCİYA-nın Aralıq Hesabatı\nAralıq Hesabat – Referendum 18 Mart 2009\nAzərbaycanda Vətəndaş Cəmiyyətinin İnkişafına Yardım Assosiasiyası (AVCİYA)\n09 fevral 2020-CI İL\nMİLLİ MƏCLİSƏ SEÇKİLƏR\nSeçkilərin uzunmüddətli müşahidəsinə dair\n( 06 dekabr 2019 – 04 fevral 2020-ci il)\nİCMAL …………………………………………………………………………………………… 2-5\nÜMUMİ MƏLUMAT …………………………………………………….. ………..6-14\nSEÇİCİ SİYAHILARI ……….. ………………………………………………….15-16\nSEÇKİ ADMİNSTRASİYASININ FƏALİYYƏTİ …..…………………….17- 21\nAVCİYA tərəfindən aparılmış KİV-in monitorinqinin nəticələri. 22- 26\nAVCİYA-nın seçkilər və referendumlarda iştirakı haqqında məlumat……27-29\nNəticələr və tövsiyyələr…………………………………………………………. 30\nAzərbaycan Respublikası Prezidentinin 5 dekabr 2019-cu il tarixli Sərəncamı ilə Azərbaycan Respublikasının Milli Məclisinə növbədənkənar seçkilər 2020-ci il fevralın 9-na təyin edilmişdir. Beynəlxalq təcrübədə seçki sistemlərinin müxtəlif kateqoriyaları var ki, bunlar da aşağıdakılardır:\n• Plüralist – majoritar sistemlər\n• Proporsional nümayəndəlik sistemləri\n• Yarıproporsional sistemlər\nAzərbaycan Respublikasında 1995 və 2000 -ci illərdə keçirilmiş parlament seçkiləri qarışıq sistem üzrə keçirilib. Yəni Milli Məclisdə olan 125 yerdən 100-ü plüralist-majoritar sistem, 25-i isə proporsional nümayəndəlik sistemi üzrə formalaşıb. Lakin 2005, 2010 və 2015-ci illərdə keçirilən parlament seçkiləri plüralist-majoritar sistemi ilə həyata keçirilib. 2020-ci il 9 fevral seçkiləri də bu sistem ilə həyata keçiriləcək. Bəzi müxalifət partiyalar proporsional nümayəndəlik sisteminin bərpa olunması və parlament seçkilərin tam bu sistem üzrə keşirilməsi ilə bağlı təkliflər irəli sürürlər. Lakin Milli Məclisdə çoxluq təşkil edən hakim partiya əksinə plüralist-majoritar sistemin Azərbaycan realığına daha çox uyğun gəldiyinin, hökümətin əvvəlki illərə nisbətən daha effektiv fəaliyyətinə şərait yaratdığını bildirilər.\nAzərbaycan Respublikasında tətbiq olunan plüralist-majoritar sistem Amerika Birləşmiş Ştatları və Böyük Britaniya kimi demokratik ölkələrdə tətbiq olunur.\nAzərbaycan Respublikası dövlət müstəqilliyini bərpa etdikdən sonra, yəni 1991-ci ilin 18 oktyabrından bu günə kimi Milli Məclisə 1995, 2000, 2005, 2010, 2015-ci illərdə keçirilmiş seçkilər haqqında məlumat aşağıdakı kimidir:\n12 noyabrın 1995-ci il (noyabrın 26-da təkrar səsvermə, 1996-cı il fevralın 4-də təkrar seçkilər, fevralın 18-də isə təkrar səsvermə keçirilib).124 deputat seçilib (bunlardan 99-u birmandatlı seçki dairələri, 25-i isə çoxmandatlı seçki dairələri üzrə). Siyasi partiyalara mənsubiyyətinə görə deputatların tərkibi belə idi:Seçkilərdə iştirak etmiş bütün siyasi partiyalar üzrə-69 nəfər və ya – 55,65 % O cümlədən: Yeni Azərbaycan Partiyası-53 nəfər, Azərbaycan Milli İstiqlal Partiyası-4 nəfər, Azərbaycan Xalq Cəbhəsi Partiyası-4 nəfər, Azərbaycan Demokrat Partiyası- 2 nəfər, Azərbaycan Demokratik Sahibkarlar Partiyası-2 nəfər, Azərbaycan Demokratik Maarifçilik Partiyası-1 nəfər, Ana Vətən Partiyası-1 nəfər,Vətəndaş Həmrəyliyi Partiyası-1 nəfər, Müsavat Partiyası-1 nəfər. Bitərəflər-55 nəfər və ya 44,35%\n5 noyabr 2000-ci il (7 yanvar 2001-ci ildə təkrar seçkilər keçirilib) – Seçicilərin ümumi sayı – 4.212.915, seçki günü seçicilərə verilmiş seçki bülletenlərinin sayı – 3.000.198, etibarlı hesab edilmiş seçki bülletenlərinin sayı – 2.926.904 Birmandatlı seçki dairələri üzrə Milli Məclisə 88 deputat, Vahid çoxmandatlı seçki dairəsi üzrə 25 deputat seçilmişdir. Vahid çoxmandatlı seçki dairəsi üzrə Yeni Azərbaycan Partiyasından-16, Azərbaycan Xalq Cəbhəsi Partiyasından – 4, Vətəndaş Həmrəyliyi Partiyasından-3 və Azərbaycan Kommunist Partiyasından- 2 deputat seçilmişdi. Seçici fəallığı 68,93% olub.\n6 noyabr 2005-ci il – 4 DSK-nın (Binəqədi ikinci,Gəncə Nizami ikinci, Sumqayıt ikinci, Zaqatala), 460 MnSK nəticələri etibarsız, 121 DSK-nın nəticələri etibarlı sayılıb. Seçici siyahılarına daxil edilmiş seçicilərin ümumi sayı-4675572 nəfər, Səsvermədə iştirak edən seçicilərin sayı 1974036 nəfər. Seçicilərin fəallığı 42,2%, MSK və DSK-lar tərəfindən müvafiq nəticələr ləğv edilənə qədər olan vəziyyətə görə 46,6%\n7 noyabr 2010 – 125 DSK-nın nəticələri etibarlı, 46 MnSK-nın nəticələri etibarsız sayılıb. Seçici siyahılarına daxil edilmiş seçicilərin ümumi sayı- 4928594, Səsvermədə iştirak edən seçicilərin sayı 2 442 365, Seçicilərin fəallığı 49.56%\n1 noyabr 2015 – ci il- 1 DSK-nın (90 saylı Ağdaş), 58 MnSK nəticələri etibarsız, 124 DSK-nın nəticələri etibarlı sayılıb. Seçici siyahılarına daxil edilmiş seçicilərin ümumi sayı – 5 211 765, Səsvermədə iştirak edən seçicilərin sayı 2 894 515, Seçicilərin fəallığı 55.54%. Milli Məclisin 125 deputatından 74 nəfəri Yeni Azərbaycan Partiyasının (YAP), 2 nəfəri Vətəndaş Həmrəyliyi Partiyasının üzvü idi. AVP, ADİP, ADMP, ASDP, ASRP, BQP, BAXCP, MDHP, VP və VBP isə 1 nəfərlə Milli Məclisdə təmsil olunurdu. Parlamentin 39 üzvü isə bitərəf deputatlardan ibarət idi. Deputatların sırasında kişilər 104 nəfər, qadınlar isə 21 nəfər olmuşdur. Deputatlardan yaşı 60-dan yuxarı 41, yaşı 50-60 arası olan 41, 30 yaşdan 35 yaşa qədər olan isə 4 nəfər idi.Deputatlardan yaşı 60-dan yuxarı 41, yaşı 50-60 arası olan 41, 30 yaşdan 35 yaşa qədər olan isə 4 nəfər idi.\nParlament və dövlət orqanları qadınların yüksək dövlət vəzifələrinə və seçki adminstrasiyasının yüksək pillələrinə təyin olunmasını təşviq etmək və təmin etmək məqsədilə zəruri şərait yaradılıb. Milli Məclis üzvlərinin 1995-ci ildə 14,85%, 2005- ci ildə 10,5 %-i, 2006-cı ildə 11,2 %-ni 2010-cu ildə 16% qadınlar təşkil edirdisə təşkil edirdisə, 2015-ci ildə bu rəqəm 21 nəfər (26,25 % ) olmuşdu.\nAzərbaycan Respublikasında seçkilәrin əsaslandığı ilkin qanunvericilik sәnәdlәri Konstitusiya və Seçki Mәcәllәsidir. Konstitusiyaya 1995, 2009-cu illərdə, 2016-cı illərdə, Seçki Məcələsinə isə 2003, 2010, 2015-ci illərdə düzəlişlər edilib.\nSeçki Məcəlləsinin hazırlanması ilə bağlı ilk növbədə Avropa Şurasının Venesiya Komissiyası, ATƏT-in Demokratik Təsisatlar və İnsan Hüquqları Bürosu (ATƏT/DTİHB) və Beynəlxalq Seçki Sistemləri üzrə Fondla (İFES) sıx əməkdaşlıq edilmişdir.\nAvropa Parlamentinin nümayəndə heyəti 2013-cü ildə 7, ATƏT/DTIHB 2008-ci ildə 27, 2010-cu ildə 17, 2013-cü ildə 20, 2015-ci ilin avqustunda əsasən əvvəlkilərin təkrarı olan 40, Avropa Şurası Parlament Assambleyası isə 2008-ci ilin yay sessiyasında “Azərbaycanda demokratik institutların fəaliyyəti” adlı hesabatla bağlı 4 tövsiyə irəli sürüb. Bunların təhlili aparıldıqda məlum olur ki, bu tövsiyələrin bir çoxu 2003-2008-ci illərdə Avropa Şurasının Venesiya Komissiyası Secki Məcəlləsinə əlavə və dəyişiklərlə bağlı tövsiyələrinə istinad edilərək hazırlanıb və yeni tövsiyələrin əksəriyyəti əvvəlki tövsiyələrin təkrarından ibarətdir. Avropa Şurası Venesiya Komissiyası (VK) 2013-cü il prezident seçkiləri ərəfəsində əvvəlki illərdə irəli sürdüyü, lakin həllini tapmadığı təkliflərin həyata keçirilməsini tövsiyə ertmişdir. Venesiya Komissiyası yerli özünüidarə məsələləri ilə məşğul olmadığına görə 2014-cü il və 2019-cu il bələdiyyə seçkilərində Azərbaycan Respublikası ilə əməkdaşlıq etməmişdir. Venesiya Komissiyası Azərbaycan Respublikası ilə əməkdaşlığı dövründə əsasən 16 tövsiyə irəli sürüb. ATƏT/DTİHB Ehtiyacların Qiymətləndirilməsi üzrə Missiyanın 31 avqust 2015-ci ildə tətib etdiyi Hesabatda (12-14 avqust 2015-ci il) yeni tövsiyyələr irəli sürüb. Azərbaycan Respublikasının Milli Məclisi AŞ Venesiya Komissiyası və bir sıra yerli və beynəlxaq təşkilatlar tərəfindən verilən tövsiyələri də nəzərə almaqla 2 iyun 2008-ci il tarixdə Azərbaycan Respublikası “Secki Məcəlləsi”nin 145 maddəsinə ümumilikdə 91 əlavə və dəyişikliklər etmişdir. Ümumiyyətlə 2003-2015-ci illərdə Seçki Məcəlləsinin 200-dək müxtəlif maddəsinə əlavə, dəyişiklikvə ya düzəliş edilmiş, yaxud bütünlüklə maddə Məcəllədən çıxarılmışdır.\n09 fevral 2020-ci il tarixdə keçiriləcək seçkilərdə müşahidə missiyaları ilə iştirak edəcək qərb ölkələrinin beynəlxalq təşkilatları Seçki Məcələsinə olunan dəyişəklərə müsbət münasibət bəsləməklə yanaşı məcəllənin təkmilləşdirilməsi istiqamətində Azərbaycan Respublikası ilə əməkdaşlığın davam etdirilməsində maraqlıdırlar.\nAVCİYA 09 fevral 2020-ci il tarixdə Milli Məclisə keçiriləcək növbədənkənar seçkilərin azad, ədalətli, demokratik keçirilməsinə yardım göstərilməsi, seçkilərin AR Seçki Məcəlləsinin tələblərinə, Azərbaycan Respublikasının beynəlxalq öhdəliklərinə və demokratik seçkilər sahəsində beynəlxalq standartlara uyğunluğunu qiymətləndirməsi məqsədilə seçkilərin uzunmüddətli müşahidəsini həyata keçirir.\nHazırkı Aralıq Hesabat 06 dekabr 2019 – 04 fevral 2020-ci ilə aid dövrü əhatə edir. Seçkilər ərəfəsində və seçkilər elan olunduqdan sonra sərbəst toplaşmaq azadlığı, söz və mətbuat azadlığı sahəsində hər hansı problemlər müşahidə edilməyib. KİV-in və jurnalistlərin fəaliyyətinə hər hansı müdaxilə və təzyiq faktları qeydə alınmayıb.\nVətəndaş cəmiyyəti institutlarının seçki maarifçiliyi, seçkilərin monitorinqi və müşahidəsinə hazırlıq fəaliyyətlərinə, paytaxt və regionlarda seçicilərlə görüşlərinə və tədbirlərin təşkilinə hər hansı müdaxilə və əngəllər müşahidə edilməyib.\nMilli Məclisə namizədlərin irəli sürülməsi və imzatoplama kampaniyası Seçki Məcəlləsinin tələblərinə uğyun şəkildə həyata keçirilib və kənar müdaxilələr qeydə alınmayıb.\nSeçkilərin hazırlanması və keçirilməsi ilə bağlı Mərkəzi Seçki Komissiyasının fəaliyyətini qənaətbəxş qiymətləndirmək olar. MSK tərəfindən seçki maarifçiliyinə aid bir sıra tədbirlər həyata keçirilib, müxtəlif vəsaitlər, seçki plakatları çap olunaraq yayılıb. MSK seçki şikayətlərinə vaxtında və ədalətli baxılmasını təmin edib.\n1. Seçkiqabağı siyasi mühit\nSeçkilər Azərbaycan Respublikasının siyasi həyatında mühüm hadisə, vətəndaş cəmiyyətinin inkişafının, demokratiyanın göstəricisi olduğundan daim diqqət mərkəzindədir. Buna görə də Azərbaycan demokratik seçkilərin keçirilməsi ilə bağlı beynəlxalq və regional konvensiyalara qoşulmuşdur.\nƏvvəlki seçkilərdə olduğu kimi, bu ilki seçkilər ərəfəsi də ölkədə ictimai-siyasi vəziyyətin sabit olması ən mühüm amillərdən biridir. Hazırda dünyanın bir sıra regionlarında, o cümlədən Azərbaycan Respublikasına yaxın olan regionlarda vəziyyətin gərgin olması, özü də bu gərginliyin çox zaman demokratiya və insan haqları pərdəsi altında həyata keçirilməsi təəssüf doğurur. Dünya səviyyəsində gərgin beynəlxalq şəraitin höküm sürdüyü bir vaxtda Azərbaycanda seçki qabağı siyasi mühitin sabit, stabil olması müsbət haldır. Belə əlverişli mühit uzun müddət aparılan daxili və xarici siyasətin nəticəsində mümkün olmuşdur. Hazırda Azərbaycanda seçkiqabağı ictimai-siyasi sabitlik, normal seçki sistemi mövcud olması dövlət müstəqiliyinin bərpasından sonra əldə edilmiş ən böyük uğurlardandır.\nMilli Məclisə növbədənkənar seçkilər ərəfəsi Azərbaycan Respublikasında keçirilmiş çoxlu saylı beynəlxalq tədbirlər ölkədə sabit ictimai-siyasi mühitin olduğunu bir daha sübut edir. Bunlardan UEFA Avropa Liqasının Bakı Olimpiya Stadionunda keçirilən Londonun “Arsenal” və “Çelsi” klubları arasında keçirilmiş final matçını (29 may 2019), Narkotiklərlə Mübarizə üzrə 36-cı Beynəlxalq Konfransı (15 Aprel 2019), 12 idman obyektində təxminən 3500 könüllünün iştirak etdiyi XV Avropa Gənclər Yay Olimpiya Festivalının (21 iyul 2019-cu il), Ümumdünya İrs Komitəsinin 43-cü sessiyası (30 iyun – 10 iyul 2019-cu il), VI Bakı Beynəlxalq Kitab Sərgi-Yarmarkası (27 sentyabr 2019), Asiya Siyasi Partiyalarının Beynəlxalq Konfransı adlı qurumun VII Baş Assambleyasının iclası (noyabr 2019), “Dünya dini liderlərinin II Bakı sammiti” ( 14-15 noyabr 2019), Rusiya və NATO generalları arasında Bakıda son illərdə baş tutan 4 görüş və s. tədbirləri göstərmək olar. İnternet media və sosial şəbəkələrdə seçki ilə bağlı məsələlərin diqqətdə saxlanılması, aparılan müzakirələr vətəndaş fəallığına müsbət təsir gğstərir.\nBu ilki parlament seçkilərinin Ermənistanla davam edən münaqişə şəraitində keçiriləcəyini nəzərə alsaq Azərbaycanda seçkiqabağı ictimai-siyasi sabitliyin necə çətinliklə əldə olunduğunu aydın başa düşmək olar.\nAzərbayvan ictimai-siyasi həyatında mühüm amil olan iqtidarla siyasi partiyalar arasında dialoqun əldə olunması müsbət qiymətləndirilməlidir. Seçki ərəfəsi siyasi partiyalar arasında bir neçə görüşün keçirilməsi siyasi sabitlik üçün ən mühüm amillərdən biri olmuşdur.\nSiyasi partiyaların fəaliyyəti, seçkiyə hazırlıq tədbirlərininin həyata keçirilməsi, sərbəst toplaşmaq, söz və mətbuat azadlığı hüququndan istifadə edilməsi, öz fikir və baxışlarını sərbəst şəkildə yayması ilə bağlı hər hansı problem və məhdudlaşdırıcı addım, təşəbbüs qeydə alınamamışdır.\nAzərbaycanda dövlət qeydiyyatından keçmiş 55 siyasi partiya fəaliyyət göstərir. 2015-ci ildə keçirilən son parlament seçilərinin nəticələrinə görə, 12 siyasi partiyaya Milli Məclisdə (parlamentdə) təmsil olunurdu: Yeni Azərbaycan Partiyası, Vətəndaş Həmrəyliyi Partiyası, Ana Vətən Partiyası, Sosial Rifah Partiyası, Azərbaycan Demokratik İslahatlar Partiyası, Bütöv Azərbaycan Xalq Cəbhəsi Partiyası, Vətəndaş Birliyi Partiyası, Böyük Quruluş Partiyası, Milli Dirçəliş Hərəkatı Partiyası, Vəhdət, Azərbaycan Demokratik Maarifçilik Partiyası, Sosial-Demokrat Partiyası. “Siyasi partiyalar haqqında” Qanunun17-1-ci maddəsinə əsasən və Azərbaycan Respublikası Prezidentinin 2012-ci il 8 may tarixli 625 nömrəli Fərmanının 2.3-cü bəndinə əsasən parlamentdə təmsil olunan siyasi partiyalar dövlət büdcəsi tərəfindən maliyyələşdirilir. Dövlət büdcəsindən siyasi partiyalara maliyyə vəsaitinin ayrılması əvvəlki illərə nisbətən siyasi partiyaların fəaliyyət imkanlarını daha da genişləndirmişdir.\nÖlkədə seçki öncəsi ictimai-siyasi mühitə müsbət təsir göstərən vətəndaş cəmiyyəti inistitutlarıdır. Hazırda ölkədə dövlət qeydiyyatına alınmış qeyri-kommersiya təşkilatlarının sayı 4000-ni ötüb. Azərbayvan ictimai-siyasi həyatında mühüm amil olan iqtidarla QHT-lər arasında 1999-cu ildən mövcud dialoqdan sonra iqtidar-QHT əməkdaşlığı ildən- ilə inkişaf edir.\nQHT-lərin seçki öncəsi regionlarda aparılan maarifçilik işlərində fəal iştirakı seçki qabağı ictimai-siyasi mühitə müsbət təsir göstərir. QHT-lərin paytaxt və regionlarda fəaliyyəti ilə bağlı diqqətçəkən problemlər və əngəllər müşahidə edilməyib.\nAzərbaycan Respublikasında keçirilmiş əvvəlki seçkilərlə əlaqədar bəzi qurumların irəli sürdüyü irad və təklifləri nəzərdən keçirəndə bunların ciddi əsaslara söykənmədiyinin şahidi oluruq.\n2. Söz və mətbuat azadlığı\nAzərbaycan Prezidentinin 1998-ci il avqustun 6-da imzaladığı fərmanla KİV üzərində senzuranın ləğv edilməsi, azad və kənar təsir olmadan özünütənzimləyən medianın yaradılması üçün ölkədə geniş perspektivlər açılıb. Sonrakı dövrdə kütləvi informasiya vasitələri, informasiyanın əldə olunması, milli teleradio yayımı, ictimai televiziya, informasiya azadlığı və digər sahələrlə bağlı yeni qanunların qəbul olunması KİV-in inkişafını təmin edən zəruri qanunvericilik bazasını formalaşdırdı.\nÖtən 25 il müddətində KİV-in maddi-texniki bazasının möhkəmləndirilməsi, jurnalistlərin sosial müdafiəsinin gücləndirilməsi istiqamətində ölkəmizdə mühüm addımlar atılıb. Azərbaycan Prezidentinin sərəncamları ilə 1998-ci ilin sonunda yerli KİV-lər əlavə dəyər vergisindən azad edilib, ölkəyə gətirilən çap məmulatlarına tətbiq edilən gömrük rüsumları ləğv olunub, media vasitələrinin dövlətə olan borcları silinib və əlavə olaraq onlara uzunmüddətli və güzəştli kreditlərin verilməsi təmin edilib.\nAzərbaycanda KİV-lərin, xüsusən də yazılı medianın inkişafına mühüm təsir göstərən əsas addımlardan biri də 2008-ci il iyulun 30-da Azərbaycan Prezidentinin Sərəncamı ilə “Azərbaycan Respublikasında kütləvi informasiya vasitələrinin inkişafına dövlət dəstəyi Konsepsiyası”nın qəbul edilməsi və həmin sənədin tələblərinə uyğun olaraq 2009-cu ildə Azərbaycan Respublikasının Prezidenti yanında Kütləvi İnformasiya Vasitələrinin İnkişafına Dövlət Dəstəyi Fondunun yaradılması oldu.\n2009-cu ildən başlayaraq KİV layihələrinin maliyyələşdirilməsi üçün dövlət büdcəsindən mediaya və jurnalistlərin ehtiyacı üçün on milyonlarla manat vəsait ayrılıb. Bundan başqa, Azərbaycan Prezidentinin sərəncamları ilə jurnalistlər üçün çoxmənzilli iki yaşayış binası tikilib istifadəyə verilib, üçüncünün tikintisi isə hazırda davam edir. 2000-ci ildən Azərbaycan milli mətbuatının yubileyləri mütəmadi olaraq dövlət səviyyəsində qeyd olunur. 2005, 2010, 2015 və 2016-cı illərdə yüzlərlə jurnalist fəxri ad və dövlət mükafatları ilə təltif olunublar. Bütün bunlar ölkənin informasiya tələbatının tam ödənilməsi üçün KİV-in fəaliyyətinə böyük stimul verib.\nBu gün Azərbaycanda fəaliyyət göstərən KİV-lər cəmiyyətdə baş verən hadisələri, dövlətin həyata keçirdiyi siyasəti, o cümlədən beynəlxalq aləmdə cərəyan edən prosesləri sərbəst və müstəqil şəkildə araşdırır, əhalinin rəyini öz səhifələrində əks etdirərək hakimiyyətin nəzərinə çatdırır. KİV-lər istədiyi informasiyaları sərbəst şəkildə toplayıb yaymaq, o cümlədən iqtidarın apardığı siyasəti tənqid etmək və yaxud dəstəkləmək imkanına malikdir.\nAzərbaycanda 11 ümumrespublika, 4 peyk, 13 regional və 17 kabel televiziyası, 25 internet televiziyası,14 radio fəaliyyət göstərir. 2005-ci ildə ölkədə İctimai Televiziya və Radio Yayımları Şirkəti təsis edilib və hazırda uğurla fəaliyyət göstərir.\nAzərbaycanda bu gün 50-dən artıq jurnalist təşkilatı qeydə alınıb, 30-dək təşkilat söz və məlumat azadlığının, mətbuatın iqtisadi müstəqilliyinin gücləndirilməsi, jurnalistlərin hüquqlarının müdafiəsi, cəmiyyətlə media arasında münasibətlərin tənzimlənməsi və digər məsələlərlə fəal məşğul olur. Mətbuat yayımını həyata keçirən müstəqil kommersiya şirkətlərinin sayı 23-ə çatıb.\nHazırda ölkəmizdə internet istifadəçilərinin sayı ümumi əhalinin 80 fazindən çoxdur və bu göstəricilərə görə biz dünya ölkələri sırasında birinci sıralarda bərqərar olmuşuq. “.az” domenində qeydiyyatdan keçmiş internet saytlarının sayı 20 mini ötüb. Eyni zamanda vətəndaşların “Facebook”, “Twitter”, “Youtube”, “İnstaqram” kimi sosial şəbəkələrə sərbəst çıxışı təmin edilib. Sosial şəbəkə istifadəçilərinin sayı ölkədə 3 milyon nəfərdən çoxdur ki, bu da cəmi 10 milyon əhalisi olan bir ölkə üçün çox böyük göstəricidir.\n2020-ci il seçkiləri ərəfəsi yeni ARB, Dalğa, Real TV kanalının fəaliyyətinin daha da genişləndirilməsi, bundan əlavə Diaspora TV və s. kimi internet telekannalların lisenziya əsasında fəaliyyəti, qeydiyyatdan keçmiş çoxlu sayda elektron qəzet və internet saytlarının olması, sosial şəbəkələrdən əhalinin tam sərbəst istifadə etməsi və s. ölkədə söz və mətbuat azadlığına əməl edildiyini sübut edir.\nQanuna görə teleradio verilişləri təşkilatları və dövri nəşrlərin redaksiyaları seçkiqabağı təşviqat üçün ödənişli efir vaxtı və yaxud dərc üçün yer ayrılmasının mümkünlüyünə dair qərar qəbul etdikdə, bu barədə Azərbaycan Respublikasının Mərkəzi Seçki Komissiyasına müvafiq bildirişlər göndərməli, efir vaxtının verilməsinə və dərc üçün yerin ayrılmasına görə ödənişin əsasları, şərtləri və məbləği barəsində məlumatları seçkilərin təyin edilməsi haqqında qərarın rəsmi dərc olunmasından sonra ən geci 30 gün keçənədək dərc etməlidirlər.\nMilli Məclisə növbədənkənar seçkilərdə ödənişli seçkiqabağı təşviqat aparılması üçün İTV-nin efirində deputatlığa qeydə alınan namizədlərin və ya onların səlahiyyətli nümayəndələrinin çıxışının bir saniyəsi minimum 22 manat, bir saniyə efir vaxtının maksimum qiyməti isə 65 manatdır. İctimai radioda isə bir saniyəsi minimum 7 manat, bir saniyə efir vaxtının maksimum qiyməti isə 25 manatdır. Efir vaxtlarının qiymətləri həftənin günləri və saat fərqlərinə görə dəyişir. Bu məsələ ilə əlaqədar ATƏT-in Demokratik Təsisatlar və İnsan Hüquqları Bürosunun (DTİHB) Seçki Müşahidə Missiyası fevralın 9-da Azərbaycanda keçiriləcək növbədənkənar parlament seçkisi ilə bağlı yaydığı hesabatda bildirilir ki, “Televiziyanın hələ də ölkə daxilində ən əlçatan mətbuat vasitəsi olmasına baxmayaraq, ondan əsasən əyləncə, sosial media platformalarından isə alternativ siyasi məlumat mənbəyi kimi istifadə olunur.”\nÖdənişli seçkiqabağı təşviqata qoşulması ilə bağlı MSK-ya məlumat təqdim etmiş KİV-lər aşağıdakılardır:\nAgentliklər- Modern.az; AzEdu.az; Trend.az; Aktual.az; Qafqazinfo.az; Bizimyol.info; Cəbhə.info; Poliqon; Gündəlik Teleqraf; Baku News; Fins.az; Report; AzPolitika.info; İstiqlal.az; APA Group; Azxeber.com; Xeberle.com; Editor.az; “SƏS” İnformasiya Agentliyi (SİA); 1news.az; AzVision.az; Vətəninfo.az; Demokrat.az; Yeni Çağ; İnterpress; “Yeni Müsavat” Media Qrupu; Mediapost.az ; Media.az; Oxu.az; Bakupost.az\nQəzetlər- İki sahil;Cümhuriyət; Cənub xəbərləri; Həftə içi;Azərbaycan;Şərq; Səs;525-ci qəzet;Ana Kür\nTeleviziya və radiolar- İctimai Televiziya və Radio Yayımları Şirkəti\n2020-ci il fevralın 9-na təyin edilmiş Azərbaycan Respublikasının Milli Məclisinə seçkilərdə kütləvi informasiya vasitələrində seçkiqabağı təşviqat aparmaq məqsədilə ölkə üzrə birmandatlı seçki dairələrinin 60-dan çoxunda namizədləri qeydə alınmış siyasi partiyalara, siyasi partiyaların bloklarına aşağıda göstərilən kütləvi informasiya vasitələrində ödənişsiz efir vaxtı və dərc üçün yer ayrmış KİV-lər:\n– “Azərbaycan” qəzeti;\n– “Xalq qəzeti”;\n– “Bakinski raboçi” qəzeti.\nHakim Yeni Azərbaycan Partiyası yekanə siyasi təşkilat olaraq ölkə üzrə birmandatlı seçki dairələrinin 60-dan çoxunda namizədləri qeydə alınmağına baxmayaraq bu imtiyazdan imtina etmişdir.\nSeçkiqabağı ərəfədə çap medianın parlament seçkilərinə bir qədər az diqqət ayırdığı müşahidə olunur. Bunun da əsas səbəbini əvvəlki seçkilərdən fərqli olaraq bu ilki parlament seçkiyə hazırlıqla bağlı vaxt azlığı ilə əlaqələndirmək olar.\nİnternet medianın parlament seçkiləri ilə bağlı məsələlərin işıqlandırılmasında son seçkilərə nisbətən daha geniş rol oynadığı müşahidə edilir. Son illər internet media demək olar ki, vətəndaşların əsas məlumat aldığı mənbələrdəndir.\nİnternet medianın verdiyi yeni imkanlar seçki ilə bağlı baş verən proseslər, hadisələr barədə dərhal geniş kütələlərin məlumat almasına imkan verir. Azərbaycan internet mediası bu imkanlardan maksimum istifadə etməyə çalışır.\n3. Sərbəst toplaşmaq azadlığı\nMilli Məclisə növbədənkənar seçkilərlə əlaqədar təbliğat, təşviqat kompaniyasının aparılması üçün “Sərbəst toplaşmaq azadlığı haqqında” Azərbaycan Respublikasının Qanununa uyğun olaraq şəhər və rayonlarda 118 seçki dairəsi üzrə ümimilikdə 256 yer, 128 açıq və 128 qapalı yer müəyyən edilib.\nAzərbaycan Respublikası dövlət müstəqilliyini bərpa etdikdən sonra vətəndaş cəmiyyətinin inkişafı sahəsində mühüm irəlləyişlər əldə edib. 1998-ci ilin 13 noyabrında qəbul edilmiş “Sərbəst toplaşmaq azadlığı haqqında” Azərbaycan Respublikasının Qanunu və digər hüquqi sənədlər vətəndaşların sərbəst toplaşmaq azadlığına hüquqi təminat verir. Bu qanun Azərbaycan Respublikasının Konstitusiyasına, Azərbaycanın qoşulduğu beynəlxalq konvensiyalara uyğun olaraq qəbul edilib. Bu qanun həmçinin Avropa Şurası Venesiya Komissiyasının müsbət rəyini də alıb. Kütləvi aksiyaların keçirilməsi üçün xəbərdarlıq prosedurları, yerin müəyyənləşdirilməsi, toplantıların məhdudlaşdırılması və ya dayandırılması əsasları qanunda dəqiq təsbit edilmişdir. İctimai və dövlət təhlükəsizliyi mənafelərinin qorunması, ictimai asayişin pozulmasının qarşısının alınması, iğtişaş və ya cinayətlərin baş verməməsi, əhalinin sağlamlığının mühafizəsi, əxlaq normalarının və mənəviyyatın mühafizəsi, habelə başqa şəxslərin hüquq və azadlıqlarının müdafiəsi məqsədilə sərbəst toplaşmaq azadlığının məhdudlaşdırılması hüquqi əsaslar kimi qanunun 7-ci maddəsində öz əksini tapmışdır. “Sərbəst toplaşmaq azadlığı haqqında” Azərbaycan Respublikasının Qanuna müvafiq olaraq paytaxt və bölgələrdə kütləvi aksiyalrın keçirilməsi üçün müvafiq yerlər ayrılıb. Kütləvi aksiyaların keçirilməsi üçün xəbərdarlıq prosedurları, yerin müəyyənləşdirilməsi, toplantıların məhdudlaşdırılması və ya dayandırılması əsasları qanunda dəqiq təsbit edilmişdir. İctimai və dövlət təhlükəsizliyi mənafelərinin qorunması, ictimai asayişin pozulmasının qarşısının alınması, iğtişaş və ya cinayətlərin baş verməməsi, əhalinin sağlamlığının mühafizəsi, əxlaq normalarının və mənəviyyatın mühafizəsi, habelə başqa şəxslərin hüquq və azadlıqlarının müdafiəsi məqsədilə sərbəst toplaşmaq azadlığının məhdudlaşdırılması hüquqi əsaslar kimi qanunun 7-ci maddəsində öz əksini tapmışdır:“Hər kəsin başqaları ilə birlikdə sərbəst toplaşmaq azadlığı var. Bu azadlığın həyata keçirilməsi və məhdudlaşdırılması qanunla müəyyən edilir. Dövlət sərbəst toplaşmaq azadlığının həyata keçirilməsini təmin etməli və qanuna uyğun təşkil edilən toplantıların dinc və silahsız keçməsi üçün müvafiq tədbirlər görməlidir.”\nQanuna əsasən “toplantı” anlayışı bir neçə şəxsin toplantıda iştirak etmək məqsədi ilə ictimai yerdə müvəqqəti toplaşması deməkdir. Bu cür toplantı yığıncaq, mitinq, nümayiş, küçə yürüşü, piket formalarında ola bilər.Xüsusi mülkiyyətə aid olan yerlərdə toplantı keçirmək hüququna zərər vurmadan şəxslərin xüsusi mülkiyyətində, icarəsində və ya başqa növ qanuni istifadəsində olan yerlərdə, ictimai tədbirlərin keçirilməsi üçün xüsusi olaraq ayrılmış qapalı yerlərdə keçirilən toplantılar qanunla tənzimlənmir. Dini mərasimlər, toy və dəfn mərasimləri, bayram və matəm tədbirləri Sərbəst toplaşmaq haqqında qanunla tənzimlənmir. Bu tədbirlər yığıncaq, mitinq, nümayiş, küçə yürüşü və piket keçirilməsi üçün istifadə olunarsa, həmin toplantılar Sərbəst toplaşmaq haqqında qanunla müəyyən edilmiş tələblərə uyğun məhdudlaşdırıla və ya dayandırıla bilər.\nQanunun sadalanan toplantıların hər hansı birini təşkil edən şəxs və ya şəxslər bu barədə müvafiq icra hakimiyyəti orqanını qabaqcadan yazılı surətdə xəbərdar etməlidirlər. Xəbərdarlıq nəzərdə tutulmuş toplantı ilə bağlı müvafiq icra hakimiyyəti orqanı tərəfindən zəruri tədbirlərin görülməsi məqsədi ilə onun yeri və vaxtının, küçə yürüşünün isə marşrutunun razılaşdırılması üçün toplantının keçiriləcəyi gündən, bir qayda olaraq, azı 5 iş günü əvvəl təqdim edilməlidir. Xəbərdarlığın nəzərdə tutulmuş toplantının keçiriləcəyi gündən 5 iş günündən az müddətdə təqdim edilməsi təşkilatçılar tərəfindən əsaslandırılmalıdır.\nToplantının keçirilməsi üçün verilən yazılı xəbərdarlıqda – keçirilməsi nəzərdə tutulmuş toplantının forması;ümumi məqsədi; toplantının keçirilmə yeri və vaxtı; iştirakçıların təxmini sayı; küçə yürüşü keçirilirsə, onun təklif edilən marşrutu (yürüşün başlanma yeri, məsafəsi və bitəcəyi yer); toplantı təşkilatçıları barədə məlumat (fiziki şəxsin adı, soyadı, atasının adı, və ünvanı; hüquqi şəxsin adı və hüquqi ünvanı); yazılı xəbərdarlığın təqdim edildiyi tarix;əlaqə telefonları və ya onlar olmadıqda əlaqə ünvanı haqqında məlumatlar olmalıdır. Müvafiq icra hakimiyyəti orqanının qərarı qəbul edilənədək təşkilatçılar tərəfindən əlavə məlumatlar təqdim oluna bilər.\nToplantı təşkilatçılarının hamısı yazılı xəbərdarlığı imzalamalıdırlar. Təsadüfi toplantılar üçün yazılı xəbərdarlığın təqdim edilməsi tələb olunmur. Təsadüfi toplantılar qanunula müəyyən edilmiş tələblərə uyğun məhdudlaşdırıla və ya dayandırıla bilər.\nYığıncağın, mitinqin, nümayişin, küçə yürüşünün və ya piketin təşkilatçısı dinc toplantını təşkil edən, adı müvafiq icra hakimiyyəti orqanına təqdim edilmiş yazılı xəbərdarlıqda göstərilən bir və ya bir neçə hüquqi və ya fiziki şəxsdir. 18 yaşına çatmamış şəxslər valideynlərinin və ya digər qanuni nümayəndələrinin yazılı razılığı olmadan və fəaliyyət qabiliyyəti məhkəmənin qanuni qüvvəyə minmiş qərarı əsasında məhdudlaşdırılmış şəxslər himayəçilərinin yazılı razılığı olmadan dinc toplantının təşkilatçısı ola bilməzlər. Toplantının təşkilatçıları və ya onların nümayəndələri toplantıda şəxsən iştirak etməlidirlər. Bu mümkün olmadıqda təşkilatçılar və ya onların nümayəndələri toplantıya gələ bilməyəcəkləri barədə müvafiq icra hakimiyyəti orqanına tədbirin başlanmasına azı 3 saat qalmış məlumat verməli, eyni zamanda toplantı iştirakçılarını xəbərdar etməlidirlər. Toplantının təşkilatçılarından heç biri toplantıda şəxsən iştirak etmədikdə toplantı keçirilə bilməz.\nSərbəst toplaşmaq azadlığına- ictimai və dövlət təhlükəsizliyi mənafelərinin qorunması üçün; ictimai asayişin pozulmasının qarşısını almaq üçün; iğtişaş və ya cinayətlərin baş verməməsi üçün; əhalinin sağlamlığının mühafizəsi üçün; əxlaq normalarının və mənəviyyatın mühafizəsi üçün;başqa şəxslərin hüquq və azadlıqlarının müdafiəsi üçün qanunla məhdudiyyətlər qoyula bilər.\nSərbəst toplaşmaq azadlığının məhdudlaşdırılması qarşıya qoyulan məqsədə mütənasib olmalıdır. Həmin məhdudiyyət qarşıya qoyulmuş məqsədə nail olmaq üçün lazımi və kifayət hədləri aşmamalıdır. Nəzərdə tutulmuş sərbəst toplaşmaq azadlığının məhdudlaşdırılması üçün görülən tədbirlər məhdudiyyətin qoyulmasına səbəb olmuş məqsədə nail olmaq üçün son dərəcə zəruri olmalıdır. Sərbəst toplaşmaq azadlığı yalnız qanunla nəzərdə tutulmuş məqsədlərlə müxtəlif formalarda, o cümlədən toplantının vaxtının və yerinin, küçə yürüşünün marşrutunun dəyişdirilməsi formasında məhdudlaşdırıla bilər.\nAyrı-seçkiliyə, ədavətə və ya zorakılığa çağırışlarla müşayiət olunan, milli, irqi və ya dini ədavəti, müharibəni təbliğ edən toplantılar qadağan edilir.\nToplantının keçirilməsi Azərbaycan Respublikası prezidentinin seçkiləri, Milli Məclisi deputatlarının seçkiləri Naxçıvan Muxtar Respublikası Ali Məclisi deputatlarının seçkiləri, bələdiyyə seçkiləri və referendumun keçirildiyi günə 24 saat qalmışdan seçki günü səsvermə məntəqələri bağlananadək qadağandır.\nQanunun tələblərinə uyğun olaraq, təhlükəsizlik tədbirlərinin keçirilməsi zərurəti ilə əlaqədar mühüm dövlət əhəmiyyətli beynəlxalq tədbirlərin ərəfəsində və onların keçirildiyi günlərdə həmin tədbirlərin keçirildiyi şəhər və rayonların ərazilərində siyasi məqsədlə toplantıların keçirilməsi müvafiq icra hakimiyyəti orqanının qərarı ilə qadağan edilə bilər. Toplantı demokratik cəmiyyətdə zəruri olan hallarda müvafiq icra hakimiyyəti orqanının sərəncamı ilə qadağan edilə bilər. Zəruri hallarda toplantı qanuna uyğun olaraq müvafiq icra hakimiyyəti orqanının sərəncamı ilə dayandırıla bilər. Qanuna uyğun olaraq toplantının qadağan edilməsi və ya dayandırılması son zərurət tədbiri sayılır və yalnız müəyyən edilmiş məhdudiyyətlər kifayət etmədikdə tətbiq edilir.\nFövqəladə və ya hərbi vəziyyətin qüvvədə olduğu müddət ərzində onun tətbiq edildiyi ərazidə yığıncaqların, mitinqlərin, nümayişlərin, küçə yürüşləri və piketlərin keçirilməsinə “Fövqəladə vəziyyət haqqında” və “Hərbi vəziyyət haqqında” Azərbaycan Respublikasının qanunlarına uyğun olaraq məhdudiyyət qoyula bilər və ya onların keçirilməsi qadağan edilə bilər. Dinc toplantının keçiriləcəyi yerin və vaxtın məhdudlaşdırılması və ya qadağan edilməsi\nDinc toplantının keçiriləcəyi yerə hər hansı məhdudiyyətlər Sərbəst toplaşmaq haqqında qanunun 7-ci maddəsində müəyyən edilmiş meyarlara uyğun olaraq qoyulur.\nƏgər toplantı təşkilatçılarının yazılı xəbərdarlığında göstərilmiş yerdə və vaxtda başqa bir toplantı təyin edilibsə və əks-toplantının keçirilməsinin tərəflər arasında qarşıdurma törədəcəyi barədə kifayət qədər əsaslar varsa, müvafiq icra hakimiyyəti orqanı əks-toplantının təşkilatçılarına başqa vaxtın və yerin müəyyən edilməsini təklif etməlidir. Dəyişdirilmiş vaxt və yer haqqında yazılı xəbərdarlıq tədbirlərin yeni tarixinə azı 3 gün qalmış müvafiq icra hakimiyyəti orqanına təqdim edilməlidir. Əks-toplantı keçirildiyi halda polis orqanları toplantı və əks-toplantı iştirakçılarının təhlükəsizliyini təmin etmək məqsədi ilə tədbirlər görməlidir.\nToplantıların aşağıdakı yerlərdə keçirilməsi qadağan edilə bilər:\nAzərbaycan Respublikası Milli Məclisinin, Azərbaycan Respublikasının Prezident Sarayının, Azərbaycan Respublikası Prezidentinin iqamətgahının, Azərbaycan Respublikası Nazirlər Kabinetinin, Naxçıvan Muxtar Respublikası Ali Məclisinin, Naxçıvan Muxtar Respublikası Nazirlər Kabinetinin, siyahısı müvafiq icra hakimiyyəti orqanı tərəfindən müəyyən edilən mərkəzi, rayon və şəhər icra hakimiyyəti orqanlarının, habelə Azərbaycan Respublikası Konstitusiya Məhkəməsinin, Ali Məhkəməsinin, Apellyasiya məhkəmələrinin və Naxçıvan Muxtar Respublikasının Ali Məhkəməsinin yerləşdiyi binaların ətrafında 200 metr radius çərçivəsində;\nSiyası məzmunlu toplantıların ziyarətgahlarda, ibadətgahlarda və qəbiristanlarda keçirilməsi məhdudlaşdırıla bilər.\nKörpülərdə, tunellərdə, tikinti aparılan sahələrdə, insan həyatı və sağlamlığı üçün təhlükəli olan istehsalat obyektlərində və istismarı xüsusi təhlükəsizlik texnikası normalarına riayət olunmasını tələb edən digər obyektlərdə, xüsusi mühafizə olunan təbiət ərazilərində və obyektlərində, magistral boru kəmərlərinin, gərginliyi 1000 voltdan çox olan elektrik şəbəkələrinin, hava limanlarının, metropolitenin, dəmir yolu qurğularının, müdafiə obyektlərinin, su təchizatı və kanalizasiya sistemlərinin texniki qurğularının, neft buruqlarının, suların mühafizə zonalarında;\nHərbi məqsədlər üçün istifadə olunan ərazilərdə və bu ərazilərin sərhədlərinə 150 metrdən yaxın, zəruri hallarda isə bu ərazilərdən toplantı iştirakçıları üçün təhlükəli məsafə daxilində olan yerlərdə;\nPenitensiar müəssisələrin, istintaq təcridxanalarının, psixiatriya müalicə müəssisələrinin ərazilərində və bu ərazilərin sərhədlərinə 150 metrdən yaxın olan yerlərdə.\nPiket düzəldənlər 50 nəfərdən çox olmamalı və piket edilən obyektin girişinə 10 metrdən yaxın məsafədə yerləşməməli, piket edilən obyektə giriş və çıxış üçün maneələr yaratmamalı və 10 vattdan yüksək olan səs gücləndirici qurğulardan istifadə etməməlidirlər.\nYığıncaqların, mitinqlərin və nümayişlərin keçirilməsi üçün hər bir şəhər və rayonda müvafiq icra hakimiyyəti orqanı xüsusi yerlər ayırmalıdır. Yığıncaqların, mitinqlərin və nümayişlərin keçirilməsi üçün təklif olunan yerlərin siyahısı yerli mətbuatda dərc edilir və başqa üsullarla əhaliyə çatdırılır. Təşkilatçılar yığıncaq, mitinq və ya nümayiş üçün ayrılmış yerlərin birini seçə bilərlər. Müvafiq icra hakimiyyəti orqanı yığıncaqların, mitinqlərin və nümayişlərin keçirilməsi üçün təklif olunmuş yerlərin siyahısını müraciətlər əsasında dəyişdirə bilər. Qanunun tələblərinə uyğun olaraq toplantının vaxtı müvafiq icra hakimiyyəti orqanı tərəfindən məhdudlaşdırıla bilər. Toplantı haqqında müvafiq icra hakimiyyəti orqanlarının qərarları tədbirin təşkilatçılarına onun keçirilməsinə azı 3 iş günü qalmış yazılı şəkildə çatdırılmalıdır. Həmin qərarlar aydın və əsaslandırılmış olmalıdır. Verilən qərarlardan inzibati qaydada və (və ya) məhkəməyə şikayət verilə bilər. Şikayətə məhkəmə tərəfindən 2 gün müddətində baxılmalıdır. Məhkəmənin bu cür şikayətlərə dair qərarlarından yuxarı məhkəmələrə şikayət verilə bilər.\n2019-cu ildə sərbəst toplaşmaqla bağlı aşağıdakı aksiyalar keçirilib:\nMüxalifət 2019-cu il yanvarın 19-da BŞİH ilə razılaşdırılmış mitinq keçirlib.\nÖzünü Demokratik Qüvvələrin Milli Şurası (DQMŞ) adlandıran qurum 8 oktyabr 2019-cu il tarixdə Bakı Şəhər İcra Hakimiyyətinin binası qarşısında piket keçirib.\nAzərbaycan Xalq Hərəkatı (AXH) 30 noyabr 2019-cu il tarixdə Lökbatanda mitinq keçirib\nİcazəsiz aksiya keçirməyə cəhd:\nÖzünü “Demokratik Qüvvələrin Milli Şurası” adlandıran quruma BŞİH Lökbatan qəsəbəsində miniq keçirilməsinə icazə verməsinə baxmayaraq 19 oktyabr 2019-cu ildə şəhərin mərkəzində Bakı Şəhər İcra Hakimiyyəti ilə razılaşdırmamış aksiya keçirməyə cəhd etsə də bunun qarşısı alınmışdı.\nB. SEÇİCİ SİYAHILARI\nMSK Seçki Məcəlləsinin tələblərinə əsasən seçici siyahılarının dəqiqləşdirilməsi prosesini həyata keçirmişdir. MSK “Seçki komissiyalarının seçici siyahıları ilә iş qaydaları haqqında” təlimata əsasən bu işləri normal həyata keçirmişdir. Bu müddət ərzində fəaliyyət göstərən məntəqə seçki komissiyalarının üzvləri “qapı-qapı” gəzərək öz məntəqələrinin seçici siyahısını dəqiqləşdirmişlər. Sonradan bu məlumatlar dairə seçki komissiyalarına və növbəti mərhələdə isə MSK-ya ötürülmüşdür. MSK seçicilərin daxil olduğu məlumat bazasını toplayaraq orada mümkün təkrar və qeyri-dəqiqlikləri yoxlamış və sonra seçici siyahılarının dürüst variantını DSK-lara təqdim etmişdir.\nRespublika üzrə seçici siyahıları seçicilərin tanış olması məqsədilə seçki məntəqələrində divardan asılmaqla yanaşı, həmçinin MSK-nın internet səhifəsində də yerləşdirilmişdir. Seçici səs verəcəyi məntəqənin yerləşdiyi ünvan, şəhərlərdə həmçinin sözügedən ərazinin xəritəsi, həmin ünvan istiqamətində hərəkət edən nəqliyyat vasitələri barədə lazımi məlumatları bu səhifədən əldə edə bilər. Seçicilər məlumatlarında aşkar etdikləri yanlışlıqların aradan qaldırılması ilə bağlı 115 nömrəli qaynar xəttə zəng vura, yaxud internet səhifəsindəki müvafiq “on-line” ərizə formasını dolduraraq Mərkəzi Seçki Komissiyasına ünvanlaya bilərlər. Bu məlumatlar bir daha nəzərdən keçirilir və lazımi dürüstləşdirmələr aparılır.\nAzərbaycan Respublikası Seçki Məcəlləsinin tələblərinə müvafiq olaraq, 2019-ci il yanvar ayının əvvəllərindən başlayaraq ölkə üzrə vahid seçicilər siyahısının dəqiqləşdirilməsi prosesi həyata keçirilib. Vahid seçicilər siyahısının tərtib edilməsi, yoxlanılması və dəqiqləşdirilməsi fasiləsiz on-line rejimdə işləyən dövlət avtomatlaşdırılmış informasiya sistemi vasitəsilə həyata keçirilib. MSK-nı fiber-optik xətlər üzərindən 125 seçki dairəsinin dairə seçki komissiyaları ilə birləşdirən lokal şəbəkənin yaratdığı sürətli, interaktiv və təhlükəsiz informasiya mübadiləsi seçici siyahılarının ümumiləşdirilməsi prosesini intensivləşdirərək seçici məlumatlarının keyfiyyətli təhlilini təmin edib. Belə ki, seçicilər haqqında ətraflı məlumatların toplanması, siyahıların orfoqrafik və qrammatik baxımdan yoxlanılması, oxşar və təkrar seçici məlumatlarının təhlil edilməsi, həmçinin siyahıların keyfiyyətli hazırlanması və çap olunması üçün dövlət avtomatlaşdırılmış informasiya sisteminin yaratdığı imkanlardan istifadə edilib.\nMilli Məclisə seçkilərlə əlaqədar seçki bülletenlərinin mətni, forması, sayı və hazırlanma qaydasına dair tələblər Komissiyanın qərarına əsasən müəyyən olunub və 5 387 600 (beş milyon üç yüz səksən yeddi min altı yüz) seçki bülleteni çap olunub. Seçicilərin 340 689 nəfəri məcburi köçkündür.\n“Seçki komissiyalarının seçici siyahıları ilә iş qaydaları haqqında” təlimatın 6-cı bəndində “Seçici siyahılarının düzgün tәrtib edilmәmәsinә görә” aşağıdakı mәsuliyyәt nəzərdə tutulur:\n6.1. Seçicilәr haqqında mәlumatları tәqdim edәn icra orqanlarının rәhbәrlәri müvafiq mәlumatların düzgünlüyünә, tamlığına vә vaxtında verilmәsinә görә qanunvericiliklә müәyyәnlәşdirilmiş mәsuliyyәt daşıyırlar.\n6.2. Seçicinin bilәrәkdәn birdәn çox seçici siyahısına daxil edilmәsinә görә tәqsirkar şәxslәr Azәrbaycan Respublikasının İnzibati Xәtalar Mәcәllәsinә uyğun olaraq inzibati mәsuliyyәtә cәlb oluna bilәrlәr.\nC. SEÇKİ ADMİNSTRASİYASININ FƏALİYYƏTİ\nAzərərbaycan Respublikasında seçkiləri və referendumları Mərkəzi Seçki Komissiyası (MSK) keçirir. MSK 125 dairə seçki komissiyaları (DSK) və 5500-ə qədər məntəqə seçki komissiyaları (MnSK) vasitəsilə prosesi idarə edir.Hesabat dövründə Mərkəzi Seçki Komissiyası Milli Məclisə seçkilərlə bağlı fəaliyyəti əvvəlki seşkilərdə olduğu kimi qanuna müvafiq olaraq mərhələli şəkildə aparılmışdır. Azərbaycan Respublikası Mərkəzi Seçki Komissiyasının 7 dekabr 2019-cu il tarixli 15/60 saylı Qərarı ilə təsdiq edilmiş “ AZƏRBAYCAN RESPUBLİKASININ MİLLİ MƏCLİSİNƏ NÖVBƏDƏNKƏNAR SEÇKİLƏRİN HAZIRLANIB KEÇİRİLMƏSİ ÜZRƏ ƏSAS HƏRƏKƏT VƏ TƏDBİRLƏRİN T Ə Q V İ M P L A N I” əsasında MSK öz işini təşkil etmişdir.\nSeçki Məcəlləsinin tələbləri və MSK tərəfindən qəbul edilmiş “AZƏRBAYCAN RESPUBLİKASININ MİLLİ MƏCLİSİNƏ SEÇKİLƏRİN HAZIRLANIB KEÇİRİLMƏSİ ÜZRƏ ƏSAS HƏRƏKƏT VƏ TƏDBİRLƏRİN T Ə Q V İ M P L A N I”-na uyğun olaraq seçkilərin günü haqda qərarın dərcindən sonra seçici qrupları, siyasi partiyalar, siyasi partiya blokları tərəfindən namizədlərin irəli sürülməsi başlanılıb. Aktiv siyasi fəaliyyətlə məşğul olan əksər partiyalar DSK-lar üzrə irəli sürdükləri namizədlərin adlarını KİV vasitəsilə ictimaiyyətin diqqətinə çatdırıb.\nAzərbaycanda 2020-ci ilin fevralın 9-na təyin edilən növbədənkənar parlament seçkilərində iştirak etmək üçün 2431 nəfər müraciət edib. deputatlığa namizədliyi qeydə alınmış 1637 nəfərdən indiyə qədər 302 nəfəri deputatlığa namizədliyini geri götürüb. Hazırda deputatlığa namizədlərin sayı 1335 nəfərdir. 19 siyasi partiya toplam 272 namizəd irəli sürüb. Son parlamentin cəmi 80 üzvü (64 faiz) yenidən seçilmək istəyir. Qeydiyyata alınmış namizədlərin 21 faizini qadınlar təşkil edir.\nParlament seçkilərini izləmək üçün qeydiyyatdan keçən yerli müşahidəçilərin sayı 64 min 48 nəfərdir. Eyni zamanda, seçkiləri izləmək üçün 842 beynəlxalq müşahidəçi də akkreditasiyadan keçib. ATƏT-in Demokratik Təsisatlar və İnsan Haqları Bürosunun (DTİHB) uzunmüddətli müşahidə missiyası artıq ölkəmizdədir. Müşahidəçilər heyətinə isveçli Piter Teyler rəhbərlik edir. Bu qurumun fevralın 9-da keçiriləcək parlament seçkiləri ilə əlaqədar ölkəmizə 30 uzunmüddətli və 350 qısamüddətli müşahidəçi göndərəcəyi barədə təşkilatın rəsmi saytında da məlumat verilib. Nümayəndə heyətinin təkibində Albaniya, Çexiya, Danimarka, Fransa, Almaniya, İrlandiya, İtaliya, Niderland, Norveç, Rusiya, İsveç, İsveçrə, Türkiyə və Birləşmiş Krallıqdan təmsilçilər var. Avropa Şurası Parlament Assambleyası (AŞ PA) 25 nəfərdən ibarət nümayəndə heyəti ilə ATƏT Parlament Assambleyası və Demokratik Təşkilatlar və İnsan Haqları Bürosunun nümayəndələri ilə birgə seçkiləri müşahidə edəcək.\nSeçkilərdə “exit-poll” keçirmək istəyən təşkilatların sayının getdikcə çoxalması seçkilərə olan marağın təsdiqidir. MSK-dan verilən məlumata görə, 5 qurum “exit- poll” keçirəcək. Vətəndaşların Əmək Hüquqlarının Müdafiə Liqasının “AJF&Associates İnc.” təşkilatı (Amerika Birləşmiş Ştatları) ilə birgə, Rəy Monitoqrinq Mərkəzi, “İnsan Hüquqları XXI əsr – Azərbaycan” Fondunun Fransanın “Opinion Way” Sosioloji Tədqiqatlar İnstitutu ilə birgə “exit – poll” keçirəcək qurum kimi qeydə alınıblar.\nMSK bu dövrdə 108 qərar qəbul etmişdir ki, bunlar da əsasən deputatlığa namizədin irəli sürülməsi, imza vərəqələrinin verilməsi qaydaları haqqında təlimata dəyişiklik edilməsi, seçkilərdə namizədin gəlirlərinin miqdarı, mənbələri, mülkiyyəti və əmlakları barədə məlumatların təqdim edilməsi qaydalarının, Azərbaycan Respublikasının Milli Məclisinə seçkilərdə deputatlığa namizədliyin təsdiq edilməsi və qeydə alınması üçün dairə seçki komissiyasına təqdim olunan seçki sənədlərindəki məlumatların yoxlanılması və namizədlərin qeydə alınması qaydalarının, “Təqvim Planı”nın təsdiq edilməsi, dairə seçki komissiyalarının tərkibində dəyişiklik edilməsi və s. məsələlri əhatə edir. Bundan başqa MSK hesabat dövründə 11 təlimat hazırlamışdır ki, bu da seçki prosesinin normal keçirilməsinə xidmət edir. MSK 125 dairə üzrə ümumilikdə 5 milyon 387 min 600 ədəd bülleten çap etdirib.\nMərkəzi Seçki Komissiyasının qərarı ilə MSK nəzdində 9 nəfərdən ibarət tərkibdə ekspert qrupu yaradılıb. Qanunvericilikdə nəzərdən tutulmuş müddətdən gec olmayaraq dairə seçki komissiyaları nəzdində 3 nəfərdən ibarət ekspert qruplarının yaradılması isə dairə seçki komissiyalarına həvalə edilib.\nMSK 16 yanvar 2020-ci il tarixdə seçkiqabağı təşviqat prosesində KİV-lərin rolu ilə bağlı, 22 yanvar 2020-ci il tarixdə Ali Məhkəmə və apellyasiya məhkəmələri ilə birgə layihəsi çərçivəsində seçki mübahisələrinin məhkəmə qaydasında həllinə həsr olunan regional seminar-müşavirə keçirilib.\nMSK şikayət komissiyası 32 şikayətə baxaraq onlardan 20 şikayəti əsaslı olmadığna görə təmin etməmiş, 1 şikayət ərizəsi geri götürülmüş, aşağıdakı 11 şikayəti əsaslı hesab edərək şikayətçinin xeyrinə qərarlar qəbul etmişdir:\nVətəndaş N.İ.Mahmudova şikayətini belə əsaslandırmışdır ki, öz təşəbbüsü ilə deputatlığa namizədliyini 20 saylı Nərimanov ikinci seçki dairəsindən irəli sürmüş və dairə seçki komissiyasının 20 dekabr 2019-cu il tarixli qərarı ilə namizədliyinin irəli sürülməsi təsdiq edilmişdir. Namizədliyinin qeydə alınması üçün müvafiq sənədləri dairə seçki komissiyasından almaq üçün ora gələndə digər irəli sürülmüş namizədlərlə maraqlanmış və ona məlum olmuşdur ki, dairə seçki komissiyasının 18 dekabr 2019-cu il tarixli qərarı ilə Zaur Qurbanlının da namizədliyinin irəli sürülməsi təsdiq olunmuşdur. O, Z.A.Qurbanlının ağır cinayətə görə məhkum olunmasına baxmayaraq dairə seçki komissiyası onun namizədliyinin irəli sürülməsini əsassız olaraq təsdiq etdiyi üçün komissiyanın bu qərarını qanunsuz hesab etmişdir.\n2020-ci il fevralın 9-na təyin edilmiş Milli Məclisə seçkilərdə 20 saylı Nərimanov ikinci seçki dairəsindən deputatlığa namizədliyi öz təşəbbüsü ilə irəli sürülmüş Mahmudova Nərgiz İlqar qızının 26 dekabr 2019-cu il tarixli 02 saylı müraciəti əsaslı olduğundan təmin edilsin, 20 saylı Nərimanov ikinci seçki dairəsi dairə seçki komissiyasının həmin seçki dairəsindən deputatlığa namizədliyi öz təşəbbüsü ilə irəli sürülmüş Qurbanlı Zaur Araz oğlunun namizədliyinin irəli sürülməsinin təsdiq edilməsinə dair 18 dekabr 2019-cu il tarixli 30/111 saylı qərarı əsassız hesab edilərək ləğv edilsin.\n2020-ci il fevralın 9-na təyin edilmiş Azərbaycan Respublikasının Milli Məclisinə seçkilərdə 45 saylı Abşeron seçki dairəsi üzrə namizədliyi öz təşəbbüsü ilə irəli sürülmüş Musayev Ceyhun Musa oğlunun 2 ynvar 2020- ci il tarixli 03 saylı müraciəti əsaslı olduğundan təmin edilməli, dairə seçki komissiyasının 31 dekabr 2019-cu il 35/464 saylı qərarı ləğv edilməlidir. 2. 45 saylı Abşeron seçki dairəsi üzrə namizədliyi öz təşəbbüsü ilə irəli sürülmüş Musayev Ceyhun Musa oğlunun həmin seçki dairəsindən namizədliyi qeydə alınmalıdır.\n2020-ci il fevralın 9-na təyin edilmiş Milli Məclisə seçkilərdə 44 saylı SumqayıtXızı seçki dairəsindən namizədliyi öz təşəbbüsü ilə irəli sürülmüş Məmmədov Taleh Sakit oğlunun 6 yanvar 2020-ci il tarixli 09 saylı müraciəti təmin edilsin, dairə seçki komissiyasının 2 yanvar 2020-ci il tarixli 2/4 saylı qərarı ləğv edilsin. 2. Namizədliyi öz təşəbbüsü ilə irəli sürülmüş Məmmədov Taleh Sakit oğlunun 44 saylı Sumqayıt-Xızı seçki dairəsindən deputatlığa namizədliyi qeydə alınsın.\n2020-ci il fevralın 9-na təyin edilmiş Azərbaycan Respublikasının Milli Məclisinə seçkilərdə 44 saylı Sumqayıt-Xızı seçki dairəsi üzrə namizədliyi öz təşəbbüsü ilə irəli sürülmüş Əlixanov Toğrul Mustafa oğlunun 6 yanvar 2020-ci il tarixli 10 saylı müraciəti təmin edilsin, onun namizəd kimi qeydə alınmasından imtinaya dair həmin dairə seçki komissiyasının 1 yanvar 2020-ci il tarixli 1/2 saylı qərarı ləğv edilsin. 2. 44 saylı Sumqayıt-Xızı seçki dairəsi üzrə namizədliyi öz təşəbbüsü ilə irəli sürülmüş Əlixanov Toğrul Mustafa oğlu həmin seçki dairəsi üzrə deputatlığa namizəd kimi qeydə alınsın.\n2020-ci il fevralın 9-na təyin edilmiş Milli Məclisə seçkilərdə 30 saylı Suraxanı birinci seçki dairəsi üzrə namizədliyi Azərbaycan Ümid Partiyası tərəfindən irəli sürülmüş Sadıqova İlahə Artur qızının 6 yanvar 2020-ci il tarixli 11 saylı müraciəti təmin edilməli, onun namizəd kimi qeydə alınmasından imtinaya dair həmin dairə seçki komissiyasının 2 yanvar 2020-ci il tarixli 5/26 saylı qərarı ləğv edilməli. 2. 30 saylı Suraxanı birinci seçki dairəsi üzrə namizədliyi Azərbaycan Ümid Partiyası tərəfindən irəli sürülmüş Sadıqova İlahə Artur qızının həmin seçki dairəsi üzrə deputatlığa namizədliyi qeydə alınmalı.\n2020-ci il fevralın 9-na təyin edilmiş Milli Məclisə seçkilərdə 41 saylı Sumqayıt birinci seçki dairəsi üzrə namizədliyi öz təşəbbüsü ilə irəli sürülmüş Rəhimli Murad İlqar oğlunun 08 yanvar 2020-ci il tarixli 12 saylı müraciəti təmin edilsin, onun namizəd kimi qeydə alınmasından imtinaya dair həmin dairə seçki komissiyasının 07 yanvar 2020-ci il tarixli 4/17 saylı qərarı ləğv edilsin. 2. 41 saylı Sumqayıt birinci seçki dairəsi üzrə namizədliyi öz təşəbbüsü ilə irəli sürülmüş Rəhimli Murad İlqar oğlunun həmin seçki dairəsi üzrə deputatlığa namizədliyi qeydə alınsın.\n2020-ci il fevralın 9-na təyin edilmiş Milli Məclisə seçkilərdə 35 saylı Xətai üçüncü seçki dairəsi üzrə namizədliyi özü tərəfindən irəli sürülmüş Abbasov Rauf Çərkəz oğlunun 14 yanvar 2020-ci il tarixli 17 saylı müraciəti təmin edilsin, onun namizəd kimi qeydə alınmasından imtinaya dair həmin dairə seçki komissiyasının 10 yanvar 2020-ci il tarixli 32/132 saylı qərarı ləğv edilsin. 2. 35 saylı Xətai üçüncü seçki dairəsi üzrə namizədliyi özü tərəfindən irəli sürülmüş Abbasov Rauf Çərkəz oğlunın həmin seçki dairəsi üzrə deputatlığa namizədliyi qeydə alınsın.\n2020-ci il fevralın 9-na təyin edilmiş Milli Məclisə seçkilərdə 15 saylı Yasamal birinci seçki dairəsi üzrə namizədliyi öz təşəbbüsü ilə irəli sürülmüş Məmmədli Elcan Vəliməmməd oğlunun 15 yanvar 2020-ci il tarixli 20 saylı müraciəti təmin edilməli, onun namizəd kimi qeydə alınmasından imtinaya dair həmin dairə seçki komissiyasının 3 yanvar 2020-ci il tarixli 3/10 saylı qərarı ləğv edilməli. 2. 15 saylı Yasamal birinci seçki dairəsi üzrə namizədliyi öz təşəbbüsü ilə irəli sürülmüş Məmmədli Elcan Vəliməmməd oğlunun həmin seçki dairəsi üzrə deputatlığa namizədliyi qeydə alınmalı.\n2020-ci il fevralın 9-na təyin edilmiş Milli Məclisə seçkilərdə 13 saylı XəzərPirallahı seçki dairəsi üzrə namizədliyi öz təşəbbüsü ilə irəli sürülmüş Nəsirov Niyaz Eynulla oğlunun 16 yanvar 2020-ci il tarixli 23 saylı müraciəti əsaslı olduğundan təmin edilsin. 2. 13 saylı Xəzər-Pirallahı seçki dairəsi üzrə namizədliyi öz təşəbbüsü ilə irəli sürülmüş Nəsirov Niyaz Eynulla oğlunun həmin seçki dairəsi üzrə deputatlığa namizədliyi qeydə alınsın.\n2020-ci il fevralın 9-na təyin edilmiş Milli Məclisə seçkilərdə 21 saylı Nəsimi birinci seçki dairəsi üzrə namizədliyi öz təşəbbüsü ilə irəli sürülmüş Həsənov Rəşid Cəmşid oğlunun 17 yanvar 2020-ci il tarixli 24 saylı müraciəti əsaslı olduğundan təmin edilsin, dairə seçki komissiyasının 16 yanvar 2020-ci il tarixli 7/25 saylı qərarı ləğv edilsin. 2. 21 saylı Nəsimi birinci seçki dairəsi üzrə namizədliyi öz təşəbbüsü ilə irəli sürülmüş Həsənov Rəşid Cəmşid oğlunun Milli Məclisə seçkilərdə namizədliyi qeydə alınsın.\n2020-ci il fevralın 9-na təyin edilmiş Milli Məclisə seçkilərdə 15 saylı Yasamal birinci seçki dairəsindən namizədliyi öz təşəbbüsü ilə irəli sürülmüş Humayzadə Oqtay Xudayat oğlunun 3 yanvar 2020-ci il tarixli 5 saylı müraciəti ərizəçi tərəfindən geri götürüldüyü üçün müraciətin baxılmasına xitam verilərək, şikayət ərizəsi ərizəçiyə geri göndərilsin.\nMSK tərəfindən seçki maarifçiliyinə aid bir sıra tədbirlər həyata keçirilib, müxtəlif vəsaitlər, seçki plakatları çap olunaraq yayılıb. Seçkilərin hazırlanması və keçirilməsi ilə bağlı Mərkəzi Seçki Komissiyasının fəaliyyəti qənaətbəxşdir.\nAVCİYA tərəfindən aparılmış KİV-in monitorinqinin nəticələri\nAzərbaycanda Vətəndaş Cəmiyyətinin İnkişafına Yardım Assosiasiyası (AVCİYA) tərəfindən aparılan yazılı və elektron kütləvi informasiya vasitələrinin monitorinqinin\nYazılı və elektron KİV-lərdə 9 fevral 2020-ci ildə keçiriləcək parlament seçkiləri ilə bağlı monitorinq 2 dövrü əhatə edir: I dövr (6 dekabr 2019-cu il – 16 yanvar 2020-ci il) və II dövr (17-31 yanvar 2020-ci il)\nMonitorinqə “Azərbaycan”, “Xalq qəzeti”,“Yeni Müsavat”, “Xalq cəbhəsi”, “Şərq”, “Bakı xəbər”, “525-ci qəzet”, “Yeni Azərbaycan”, “Bakinskiy raboçiy” (rus dilində), “Nedelya” (rus dilində) qəzetləri, Minval.az (rus dilində), 1news.az (rus dilində), Zerkalo.az (rus dilində), Kaspiy.az (rus dilində) saytları və AZƏRTAC, APA, Trend, Səs (rus dilində) informasiya agentlikləri daxil edilib. Monitorinqdə adı sadalanan KİV-lərdə seçki ilə bağlı xəbərlərin həcmi və təsnifatı yer alıb.\nI dövr: (6 dekabr 2019-cu il – 16 yanvar 2020-ci il)\nBeşinci çağırış Azərbaycan Respublikası Milli Məclisinin buraxılması və Azərbaycan Respublikasının Milli Məclisinə növbədənkənar seçkilərin təyin edilməsi haqqında Azərbaycan Respublikası Prezidentinin Sərəncamından sonrakı dövrdən təbliğat-təşviqat kampaniyasına start verilən günə qədər olan dövrü əhatə edir. Diaqram 1, Diaqram 2.\nMonitorinqə cəlb etdiyimiz yazılı və elektron KİV-lərdə 9 fevral 2020-ci ildə keçiriləcək parlament seçkiləri ilə bağlı informasiyanin həcmi (6 DEKABR 2019 – 16 YANVAR 2020)\n1-ci diaqramdan göründüyü kimi monitorinq müddətində (6 dekabr 2019 – 16 yanvar 2020) seçki ilə bağlı informasiyaların ən çox getdiyi KİV-lər arasında liderlik “Azərbaycan” qəzetinə (161 xəbər) məxsusdur, sonrakı yerləri müvafiq olaraq APA (115 xəbər) və TREND (102 xəbər) informasiya agentlikləri tutur. Seçki ilə bağlı ən az informasiya isə “Bakinskiy raboçiy” (6 xəbər), “Nedelya” (7 xəbər) və “525-ci qəzet”də (11 xəbər) gedib.\n9 fevral 2020-ci ildə keçiriləcək parlament seçkiləri ilə bağlı informasiyanın təsnifatı (6 DEKABR 2019 – 16 YANVAR 2020)\n2-ci diaqramda seçki ilə bağlı informasiyanın təsnifatı əks olunub. Monitorinqə cəlb etdiyimiz yazılı və elektron mediada parlament seçkiləri ilə bağlı 681 xəbər, MSK-nın 213 sənədi (Mərkəzi Seçki Komissiyasının qərarları) və 78 analitik yazı gedib.\nII dövr: (17-31 yanvar 2020-ci il) təbliğat-təşviqat kampaniyasına start verilən gündən yanvarın 31-nə qədər olan dövr. Diaqram 3, Diaqram 4.\nMonitorinqə cəlb etdiyimiz yazılı və elektron KİV-lərdə 9 fevral 2020-ci ildə keçiriləcək parlament seçkiləri ilə bağlı informasiyanin həcmi (17-31 YANVAR 2020)\n3-cü diaqramdan göründüyü kimi təbliğat-təşviqat kampaniyasına start verilən gündən yanvarın 31-nə qədər olan dövrdə (17-31 yanvar 2020) seçki ilə bağlı informasiyaların ən çox getdiyi KİV-lər arasında liderlik “Yeni Azərbaycan” qəzetinə (219 xəbər) məxsusdur, sonrakı yerləri müvafiq olaraq TREND (193 xəbər) və APA (131 xəbər) informasiya agentlikləri tutur. Seçki ilə bağlı ən az informasiya isə “Nedelya” (3 xəbər), “Bakinskiy raboçiy” (8 xəbər) və “525-ci qəzet”də (11 xəbər) gedib.\n9 fevral 2020-ci ildə keçiriləcək parlament seçkiləri ilə bağlı informasiyanın təsnifatı (17-31 YANVAR 2020)\n4-cü diaqramda seçki ilə bağlı informasiyanın təsnifatı əks olunub. 17 yanvar tarixdən təbliğat-təşviqat kampaniyasına start verilməsi təbliğat xarakterli materialların (412) kəskin artmasına səbəb olub. Bundan başqa araşdırılan dövrdə monitorinqə cəlb etdiyimiz yazılı və elektron mediada parlament seçkiləri ilə bağlı 603 xəbər, MSK-nın 45 sənədi (Mərkəzi Seçki Komissiyasının qərarları), əks-təbliğat xarakterli 9 material və 71 analitik yazı gedib.\nAVCİYA-nın seçkilər və referendumlarda iştirakı haqqında\nAzərbaycanda Vətəndaş Cəmiyyətinin İnkişafına Yardım Assosasiyası (AVCİYA) 2004-cü ildən bu günə kimi Azərbaycan Republikasında keçirilmiş bütün seçki və referendumların ölkə üzrə müşahidəsini həyata keçirib. “Exit-poll” (çıxışda sorğu) tədqiqatını da Respublikaya ilk dəfə gətirən AVCİYA olub. Assosiayanın Respublikanın əksər bölgələrində regional seçki ofisləri fəaliyyət göstərir. Assosiasiya 15 il ərzində “Şəffaf Seçkilər” Monitorinq Mərkəzi, Beynəlxalq Təhlükəsizlik və Mühafizə Tədqiqatları Mərkəzi “İSDİ Center” (Avrouniversitet, Estoniya), “Vabaharra” qeyri-hökumət təşkilatı (Estoniya), “Mediana” Marketinq və media araşdırmalar İnstitutu (Sloveniya), Bolqarıstanın “Azad və demokratik seçkilərin keçirilməsi uğrunda vətəndaş təşəbbüsü Assosiasiyası”(ADSVTA) və s. təşkilatlarla əməkdaşlıq edib. AVCİYA Seçki Qərərgahı Bakıda fəaliyyət göstərən ATƏT-in Bakı ofisi, ABŞ Respublikaçılar İnstitutu, ABŞ Milli Demokratiya İnstitutu, Avrasiya Əməkdaşlıq Fondu, ABŞ-ın Konrpart təşkilatı, İFES və digər təşkiltlarla əvvəlki seçkilər dövründə müxtəlif görüşlər keçirmişdir. AVCİYA-nın seçki üzrə ekspertləri ATƏT-in Demokratik Təsisatlar və İnsan Haqları bürosunun, Venetsiya Komissiyasının “Seçki Məcəlləsi”nə dəyişiklər edilməsi ilə bağlı təkliflərini təhlil edərək onlara rəsmi münasibətlərini bildirmişlər. Assosiasiya nümayəndələri Bolqarıstan, Gürcüstan, Belarus, Moldovada keçirilmiş seçkilərdə müxtəlif missiya tərkiblərində seçkiləri müşahidə etmişlər. AVCİYA, sıralarında 36 ölkənin nümayəndələrini birləşdirən Seçki Müşahidəçilərin Dünya Şəbəkəsinin (World Network od Election Observers-www.worldelection.net) üzvüdür. AVCİYA seçkilərin şəfaf keçirilməsinə yardım etmək məqsədilə 2004-cü ildən bu günə kimi bir sira metodik vəsait və 21 kitabça nəşr etdirib. Assosiasiyanın hazırladığı sənədlər, Aralıq, Yekun hesabatlar və kitabların elektron variantları www.avciya.az saytında yerləşdirilib.\nAVCİYA Milli Məclisə 09 fevral 2020-ci il tarixdə keçiriləcək seçkilərlə bağlı aşağıdakı işləri həyata keçirir:\nATƏT-in Demokratik təsisatlar və İnsan haqlarl Bürosunun və Venetsiya Komissiyasının “Seçki məcəlləsi”nə dəyişiklərə dair rəy və tövsiyyələrinə AVCİYA ekspertlərinin münasibətinin hazırlanması;\nSeçki öncəsi siyasi mühitin monitorinqinin təşkili;\nSöz və mətbuat azadlığının monitorinqinin təşkili;\nSərbəst toplaşmaq azadlığının monitorinqinin təşkili;\nKİV-in monitorinqinin təşkili;\nSeçki administrasiyasının fəaliyyətinin monitorinqinin təşkili;\nNamizədlərin irəli sürülməsi, qeydə alınmasının monitorinqinin təşkili;\nSeçici siyahılarının monitorinqinin təşkili;\nTəbliğat və təşviqat kampaniyası monitorinqinin təşkili;\nSeçki qabağı monitorinqlə bağlı aralıq hesabatın hazırlanması və təqdimatı;\nRegionlarda seçki maarifçiliyinin həyata keçirilməsi, seçki fəallığının artırılması üçün seminarların və müşahidəçilər üçün treniqlərin keçirilməsi;\nRegionlarda müşahidəçilərin sənədlərinin toplanması və MSK və DSK-da qeydiyyatdan keçirilməsi;\nSeçki qərərgahının fəaliyyətini və seçki kampaniyasının gedişatını əks etdirən məlumatların press-relizlər şəklində ölkə daxilində və beynəlxalq aləmdə yayılması;\nSeçicilərin maarifləndirilməsi məqsədilə kitabçaların hazırlanması. ( 2 kitabça nəşr olunub);\nSeçkilərlə bağlı müxtəlif qurumların irəli sürdüyü təklif və tövsiyyələri təhlil edərək münasibət bildirmək;\nSeçki günü müşahidənin təşkili;\nMüşahidəçilərlə Seçki Qərargahı arasında mütəmadi əlaqənin təşkili;\nSeçkilərin nəticələri ilə əlaqədar ilkin hesabatın Mətbuat Konfransında elan olunması;\nParlament seçkiləri bağlı Yekun Hesabatın hazırlanması və s. işləri həyata keçirməyi planlaşdırıb.\nAzərbaycanda Vətəndaş Cəmiyyətinin İnkişafına Yardım Assosiasiyası (AVCİYA) seçkilərlə bağlı nəşr etdirdiyi kitablar:\n2008 – ci il prezident seçkilərinin monitorinqi. Yaddaş kitabçası. Qanun. Bakı 2008;\nAzərbaycan Respublikası Prezidentinin seçkiləri sənədlərdə (15 oktyabr 2008 – ci il). Bakı 2008;\nThe presidenttial elections of Azerbaijan Republic in dokuments (october, 15, 2008). Baku – 2008;\nDemokratik seçkilər və vətəndaş fəallığı. Bakı 2008;\nReferendum ( 18 mart 2009). Bakı 2009;\n18 mart referendumuna aid sənədlər. Bakı 2009;\n2009 – cu il bələdiyyə seçkilərinin monitorinqi. Yaddaş kitabçası. Bakı 2009;\nSeçki sistemləri və seçki komissiyalarının təşkili: yerli və beynəlxalq təcrübə. Bakı 2010 (azərbaycan və ingilis dillərində);\n2010 – cu il Milli Məclisə seçkilərin monitorinqi. Yaddaş kitabçası. Bakı 2010;\nAZƏRBAYCAN RESPUBLIKASI MILLI MƏCLISINƏ SEÇKILƏR 07 noyabr 2010-cu il SEÇKİLƏRİN NƏTİCƏLƏRİ İLƏ BAĞLI YERLİ VƏ BEYNƏLXALQ TƏŞKİLATLARIN MÖVQEYİ. Bakı 2010;\nThe Parliamentary Elections in the Republic of Azerbaijan November 7, 2010 POSITIONS OF THE LOCAL AND INTERNATIONAL ORGANIZATIONS ON THE OUTCOME OF THE ELECTIONS. Bakı 2010;\nMedia və seçki prosesi: qanunvericilik və qabaqcıl təcrübə. Bakı 2010;\nSeçici hüquqlarının qorunması. Bakı 2011\n2013 – ci il prezident seçkilərinin monitorinqi. Yaddaş kitabçası. Bakı 2013\n2014-cü il Bələdiyyə seçkilərinin monitorinqi. Yaddaş kitabçası. Bakı 2014\n2015-ci il Milli Məclisə seçkilərin monitorinqi. Yaddaş kitabçası. Bakı 2015\nKonstitusiyaya əlavə və dəyişikliklər edilməsi haqqında REFERENDUM (26 sentyabr 2016-cı il MÜŞAHİDƏÇİLƏR ÜÇÜN YADDAŞ KİTABÇASI. Bakı 2016\n2018 – ci il Prezident seçkilərinin monitorinqi. MÜŞAHİDƏÇİLƏR ÜÇÜN YADDAŞ KİTABÇASI. Bakı 2018\n2019-cü il Bələdiyyə seçkilərinin monitorinqi. Yaddaş kitabçası. Bakı 2019\n2020 – cu il MİLLİ MƏCLİSƏ NÖVBƏDƏNKƏNAR SEÇKİLƏRİN MONİTORİNQİ .YADDAŞ KİTABÇASI. Bakı 2020\nAvropa Parlamenti, Avropa Şurası Parlament Assambleyası, ATƏT PA, ATƏT-in Demokratik Təsisatlar və İnsan Haqları Bürosu seçkiləri müşahidə missiyalarının, Avropa Şurası Venesiya Komissiyasının Azərbaycan Respublikasında keçirilmiş seçkilərlə bağlı . RƏY VƏ TÖVSİYƏLƏRİ. MÜQAYİSƏLİ TƏHLİ. Bakı 2020\nAVCİYA seçki öncəsəi maarifçilik məqsədilə Şamaxı, Şirvan, Gəncə, Mingəçevir, Quba, Sumqayıt və Bakı şəhərlərində regional seminarlar təşkil edib. Bakı, Gəncə, Sumqayıt Mingəçevir, Şirvan şəhərlərində regional ofislərin işini bərpa olunub. AVCİYA Seçki Qərargahı hazırda fəaliyyət proqramına uyğun seçkilərlə bağlı işlərini davam etdirir.\nNəticələr və tövsiyyələr\nSeçki ərəfəsindəki vəziyyət bir daha sübüt edir ki, xüsusilə regionlarda seçki maarifçilik işinin daha da genişləndirilməsinə ehtiyac var;\nSeçkiqabağı təşviqat kampaniyası vaxtı namizədlərin sosial şəbəkələrdən əvvəlki illərə nisbətən daha çox istifadə etməsi ölkədəki əlverişli rəqabət mühitinin mövcudluğunu bir daha sübut edir. Bu amil televiziya kanallarında pullu efir vaxtı üçün müəyyən edilmiş qiymətlərin təşviqat kampaniyasına ciddi təsir etmədiyini göstərir. Gələcəkdə bu amilin nəzərə alınması tövsiyyə edilir;\nÖlkədə siyasi mühitin daha da demokratikləşdirilməsi üçün iqtidar və müxalifət siyasi partiyalar arasında dialoqun daha da inkişaf etdirilməsi zəruridir;\nŞikayətlərə daha operativ baxılmasını təmin etmək üçün “Seçki Məcəlləsi”ndə şikayətlərin verilməsi ilə bağlı müəyyən olunmuş 3 gün müddətinin dəyişdirilməsi və ərizələrin tərtibinin sadələşdirilməsinə ehtiyac var.\nAVCİYA-nın Milli Məclisə seçkilərin uzunmüddətli müşahidəsinə dair 06 dekabr 2019 – 04 fevral 2020-ci iltarixlərini əhatə edənaralıq hesabatında qeyd olunan faktlar sübut edir ki, mövcud qanunvericilik, seçki ərəfəsində ölkədəki ictimai-siyasi vəziyyət, sabitlik, namizədlər və müşahidəçilər üçün yaradılmış münbit şərait ədalətli və şəfaf seçkilərin keçirilməsinə tam imkan verir.\nAVCİYA Seçki qərargahının rəhbəri: M.P. Zülfüqarlı\nBİZİM NƏŞRLƏR 28 Kitabxana 27 Məmləkətdə 1595 Seçkilər 236\nBu gün Azərbaycan Milli Məclisinə seçkilər keçirilir\nMİRABOV Rəşad Akif oğlu\nMİRABOV Rəşad Akif oğlu (3.5.1975, Mingəçevir ş. – 17.3.1995, Bakı) – Azərbaycanın Milli Qəhrəmanı (4.4.1992, ölümündən sonra). 3 may 1975-ci ildə Mingəçevir şəhərində dünyaya göz açmışdır. 198 ...


Bildiriş | Azərbaycan Tarix Qurumu\nƏsas səhifə » Yeniliklər » Bildiriş\nAzərbaycan MEA A.A.Bakıxanov adına Tarix İnstitutu, “Azərbaycan Tarix Qurumu” İctimai Birliyi və “Azərbaycan Tarixçiləri Birliyi” tarixçiləri və digər maraqlananları 2017-ci ilin noyabrın əvvəlində Bakı şəhərində keçirilməsi planlaşdırılan “Azərbaycan tarixin yolayrıcında: təlatümlü 1917-ci il” mövzusunda beynəlxalq elmi konfransa dəvət edir. Konfransda aşağıdakı istiqamətlər üzrə məruzə və çıxışların dinlənilməsi gözlənilir:\n1917-ci il Fevral inqilabından sonra Şimali Azərbaycanda ictimai-siyasi vəziyyət;\nRusiya müsəlmanlarının I qurultayı;\nOktyabr çevrilişi və Azərbaycan;\nAzərbaycan və Rusiyanın digər xalqlarının müstəqillik uğrunda hərəkatı.\nKonfransda iştirak etmək istəyənlər 2017-ci il iyun ayının 30-dək məruzə tezislərini (1-3 səh. həcmində) irade.mammadli@gmail.com; tofig2014@rambler.ru; ymahmudov@mail.ru elektron ünvana göndərmələri xahiş olunur. Tezisləri qəbul edilən şəxslər isə 2017-ci il sentyabrın 10-dək məruzə mətnlərini konfransın Təşkilat Komitəsinə təqdim etməlidirlər. Konfransın materialları çap olunacaqdır. Digər şəhərlərdən və xarici ölkələrədən gələn iştirakçıların bütün xərcləri onları göndərən təşkilat və özləri tərəfindən ödəniləcəkdir.\nMəqalələr konfransın elmi istiqamətinə uyğun olmalı, aktual elmi problemlərə həsr edilməli, çapa ilk dəfə təqdim edilən işlər olmalıdır. Məqalələr Azərbaycan, Türk, Rus və İngilis dillərinin birində təqdim edilə bilər.\nMəqalə yazı qaydası. Məqalələr 8 ilə 10 səhifə arasında olmalıdır. Məqalələr yazı qaydalarına uyğun şəkildə irade.mammadli@gmail.com; tofig2014@rambler.ru; ymahmudov@mail.ru elektron ünvanına göndərilməlidir. Məqalənin mətni Microsoft Word 2007-2010 proqramında və A4 kağız formatında Times New Roman 14 şrifti ilə yazılmalı, cədvəl, ixtibas və istifadə olunan ədəbiyyat və mənbələr 12 pt, sətirarası 1, soldan 3 sm, sağdan 1 sm, üst və aşağıdan isə 2 sm olmalıdır. Məqalədə, mövzu böyük hərflə qara şriftlə ortada yazılmalı, onun üstündə sağa doğru müəllifin adı və soyadı yazılmalıdır. Ad və soyadın altında isə çalışdığı müəssisə, təşkilat və şəhərin adı, elmi dərəcə, elmi ad və elektron ünvanı olmalıdır. Müəllifin adından və başlıqdan sonra açar sözlər (5-6 söz) və 200 söz 12 pt məqalənin yazıldığı dildən başqa Azərbaycan və İngilis dilində xülasə yer almalıdır. Azərbaycan və İngiliscə xülasədə mövzunun adı da qeyd edilməlidir. İstifadə olunmuş ədəbiyyat və mənbələrin siyahısı mətnin sonunda əlifba sırası nömrələnərək, mətnin içində isə kvadrat mötərizədə istifadə olunmuş ədəbiyyat və mənbələrin nömrəsi və səhifə göstərilməklə verilməlidir. Məsələn, [5, s.34]. Xülasədə tədqiqat işinin mahiyyəti, müəllifin gəldiyi elmi nəticələr, işin elmi cəhətdən yeniliyi, tətbiqi əhəmiyyəti və s. yığcam şəkildə öz əksini tapmalıdır.\nMüəllif məqalənin A4 formatında çap olunmuş nüsxəsini, məqalənin elektron variantı yazılmış CD və ya DVD diski, eləcə də əlaqə üçün telefon nömrələrini təqdim etməlidir.\nƏlaqə üçün: Azərbaycan Respublikası, Bakı – 1143, Hüseyn Cavid prosp. 115, AMEA Tarix İnstitutu, 6-cı mərtəbə, 609 otaq.\nEtiketlər: AZƏRBAYCAN TARİX QURUMU, Tarix İnstitutu


AMEA Radiasiya Problemləri İnstitutunda “Elm günü” ilə bağlı vebinar təşkil olunub - Xəbərlər-AMEA Gənc Alim və Mütəxəssislər Şurası\nAMEA Radiasiya Problemləri İnstitutunda “Elm günü” ilə bağlı vebinar təşkil olunub\nMart 19 , 2021 | 03:00 / Mühim hadisələr\nAzərbaycan Milli Elmlər Akademiyasının (AMEA) Radiasiya Problemləri İnstitutunun Həmkarlar Təşkilatı, İnstitutun Qadınlar Şurası və Gənc Alim və Mütəxəssislər Şurasının birgə təşkilatçılığı ilə 27 mart – “Elm günü”nə həsr olunmuş vebinar təşkil olunub.\nTədbirdə çıxış edən Radiasiya Problemləri İnstitutunun icraçı direktoru və İnstitut Qadınlar Şurasının sədri, fizika-riyaziyyat üzrə fəlsəfə doktoru, dosent Rəvan Mehdiyeva əvvəlcə kollektivi xalqımızın milli bayramı – Novruz bayramı münasibəti ilə təbrik edib. Daha sonra “Elm günü”nün tarixi və hüquqi əsasları, eləcə də Radiasiya Problemləri İnstitutunun Azərbaycan elminə tövhələrindən bəhs edən R.Mehdiyeva İnstitutda aparılan elmi tədqiqatların nəticələri, mövcud cihaz və avadanlıqlar, həmçinin kadr potensialı haqqında məlumat verib. R.Mehdiyeva çıxışının sonunda elmi və ictimai fəaliyyətinə görə İnstitutun 3 nəfər doktorant və dissertantının Qadınlar Şurası tərəfindən Fəxri Fərmanla təltif edildiyini diqqətə çatdırıb.\nDaha sonra çıxış edən Gənc Alim və Mütəxəssislər Şurasının sədri, fizika üzrə fəlsəfə doktoru, dosent Famin Salmanov, RPİ-nin Həmkarlar Təşkilatının sədri, fizika üzrə fəlsəfə doktoru, dosent Əminə Mikayılova və digər natiqlər İnstitut əməkdaşlarını Novruz bayramı münasibəti ilə təbrik edib, “Elm günü” və bu günün əhəmiyyəti, eləcə də gənclərin elmi və ictimai fəaliyyəti haqqında fikirlərini bölüşüblər.\nSonra Gənc Alim və Mütəxəssislər Şurası tərəfindən də İnstitutun iki gənc əməkdaşının “Elm günü” münasibəti ilə Fəxri Fərmanla təltif edildiyi bildirilib.\nQeyd edək ki, sözügedən vebinarda institutun fəaliyyətini əks etdirən onlayn sərgi nümayiş olunub.


Bakı Nəqliyyat Agentliyinin təşəbbüsü ilə keçirilən görüşdə İqtisadiyyat, Nəqliyyat, Rabitə və Yüksək Texnologiyalar nazirliklərinin, Bakı şəhər Baş Dövlət Yol Polisi İdarəsinin nümayəndələri, Azərbaycan Texniki Universitetinin mütəxəssisləri, vətəndaş cəmiyyətinin təmsilçiləri və ekspertlər iştirak edib.\nBNA-dan verilən xəbərə görə, diqqətə çatdırılıb ki, ötən dövrdə Bakı Nəqliyyat Agentliyi səlahiyyətləri çərçivəsində taksi fəaliyyətinin tənzimlənməsinə dair bir sıra tədbirlər həyata keçirib. Taksi minik avtomobilləri və onların sürücülərinə dair tələblər təsdiq edilib. Tələbat olan ərazilərdə taksi duracaqları təşkil olunub. Görülən işlərə baxmayaraq, bu xidmət sahəsi üzrə bır sıra çatışmazlıqlar mövcuddur. Bunlar əsasən qeyri-müəyyən tariflər, taksi sürücülərinin aşağı gəlirliliyi, süni rəqabət, xidmət keyfiyyətinin zəifliyi, hüquqi və fiziki şəxslərin, çağrı mərkəzi-operatorların statusunun olmaması ilə bağlıdır.\nBu kimi halların aradan qaldırılması, taksi fəaliyyətinin tənzimlənməsi, qanunvericiliyin təkmilləşdirilməsi və səmərəli nəzarət mexanizmlərinin yaradılması məqsədilə, Bakı Nəqliyyat Agentliyi konsepsiya hazırlayıb. Konsepsiyada vahid dispetçer mərkəzinin yaradılması, tarif sisteminin və kvotanın tətbiqi, eyni zamanda sahibkarlıq fəaliyyətinin təkmilləşdirilməsi ilə bağlı məsələlər öz əksini tapıb. Konsepsiyanın icrası nizamlı, qanuni, sərnişinlər üçün təhlükəsiz və rahat, eyni zamanda sürücülər üçün zəmanətli taksi xidmətinin təşkilinə imkan verəcək.\n31 Avqust 2020 10:30 714


GÜNDƏM 23 iyn 2021, 15:45\n“Medianın İnkişafı Agentliyi qısa müddət ərzində Azərbaycanın media məkanında çox böyük işlər görməyi bacardı. Ümid edirəm ki, bundan sonrakı mərhələlərdə də yaranmaqda olan ənənələri davam etdirə biləcəklər. Yeni müsabiqələrin təşkil edilməsi, onların obyektiv şəkildə qiymətləndirilməsi, müsabiqəyə yazıların və iştirakçıların yeni üsullarla cəlb edilməsi inkişafda yeni mərhələdir”.\nBu sözləri Demokrat.az-a açıqlamasında Milli Məclisin deputatı, “Yeni Azərbaycan” qəzetinin baş redaktoru Hikmət Babaoğlu Medianın İnkişafı Agentliyinin fəaliyyəti barədə danışarkən deyib.\nO, agentliyin elan etdiyi müsabiqələrin mediadakı inkişafa müsbət təsirinə də toxunub:\n“Agentliyin elan etdiyi müsabiqələr ənənəvi formadan fərqlənir. Həmçinin tətbiq edilən yeni metod qiymətləndirmə prosesində ola biləcək manipulyasiyaları dəf etmiş olur. Bu, yeni, kreativ yanaşmadır. Müsabiqədə medianın bütün sahələrinin iştirak edə bilməsi, təqdim olanacaq mövzularda rəngarəngliyin olması üçün şəraitin yaradılması, mövzuların ictimai maraq və diqqət doğurmaq baxımından aktuallığı, müxtəlif sahələr üzrə ixtisaslaşmış media nümayəndələrinin iştirakının təmin edilməsi müsbət haldır və bunu yüksək qiymətləndirirəm. Agentliyin silsilə seminarlar keçirməsi, qlobal şirkətlərlə ikitərəfli əlaqələrin qurulması Azərbaycan mediasında yeni inkişaf mərhələsidir. Bu cür tədbirlərin, müsabiqələrin davam etdirilməsi inkişafı stimullaşdıracaq”.


LENT.AZ - Bosniyalı baş məşqçi "Muğan"dan qovuldu\n02.12.2009 / 20:42\nBosniyalı baş məşqçi "Muğan"dan qovuldu\nFutbol üzrə Unibank Premyer Liqasında çıxış edən Salyanın “Muğan” komandasında baş məşqçi istefası reallaşıb.\nLent.az-ın klubun rəsmi saytına istinadən verdiyi məlumata görə, bosniyalı mütəxəssis Kemal Alispahiç ardıcıl uğursuz nəticələrdən sonra tutduğu vəzifədən kənarlaşdırılıb.\nAlispahiçə komandanın müsbət nəticələr əldə etməsi üçün kifayət qədər vaxt və şans verilməsinə baxmayaraq o, etimadları doğrulda bilməyib. XII turda autsayder “Standard”a 0:1 hesablı məğlubiyyət klub rəhbərliyinin səbr kasasını daşırıb.\n40 yaşlı mütəxəssis “Muğan”ın baş məşqçilik postuna 2009-cu ilin yayında keçmişdi və 5 ay komandanı çalışdırıb. Onun qovulmasından sonra baş məşqçi səlahiyyətlərini yardımçı məşqçi Almir Hurtiç yerinə yetirəcək. 1971-ci ildə Bosnyada anadan olan Hurtiç uzun müddət vətənində məşqçilik fəaliyyəti ilə məşğul olub. O, “Muğan”a Alispahiçlə birgə gəlib. Salyan təmsilçisi dekabrın 6-da “Simurq”la matça məhz Hurtiçin başçılığı altında çıxacaq.\n“Beşiktaş”ın futbolçusu “Əl-Cəzirə”də\n5 qitə, 35 ölkə, 88 idmançı\nSerbiya prezidenti stadionda şərab içdiyi üçün cərimələndi\nÇempionlar Liqasında 4 vəsiqə uğrunda 8 oyun\nQolsuz heç-heçə: hərəyə bir pillə irəli\n23 yaşında məşqçi lisenziyası aldı - FOTO\nTürkiyə ilə Ermənistan yenə eyni qrupda\nAzərbaycanın futbol yığmaları Portuqaliyaya yollanacaq\nİdman-Konsert Kompleksində Azərbaycan Kuboku\nAzərbaycan yığması İspaniya, Türkiyə və Norveçə qarşı


15 kiloqramdan artıq narkotik qanunsuz dövriyyədən çıxarıldı - Foto, Video » Gundelik-Baku.Com\nBaş Narkotiklərlə Mübarizə İdarəsinin əməkdaşları tərəfindən narkotik vasitə və psixotrop maddələrin satışı ilə məşğul olan daha bir şəxs saxlanılıb.\nBaş İdarə əməkdaşlarının daxil olmuş əməliyyat məlumatı əsasında Sumqayıt şəhərində keçirdikləri tədbir zamanı narkotiklərin qanunsuz dövriyyəsində şübhəli bilinən Qubadlı rayon sakini Ramin Qasımlı tutulub.\nŞəxsi axtarış zamanı onun üzərindən 2 qram psixotrop maddə metamfetamin aşkar edilib.\nRamin Qasımlının idarə etdiyi “Lada” markalı avtomobilin yük yerindən isə 12 kiloqram heroin və üç kiloqram psixotrop maddə metamfetamin aşkar edilib. Sonuncu əməliyyat nəticəsində 15 kiloqramdan artıq narkotik vasitə qanunsuz dövriyyədən çıxarılıb


Yer altındakı düşmənlərimiz... - 26.11.2021, Sputnik Azərbaycan\nYer altındakı düşmənlərimiz...\nPartlayıcı qurğuların axtarışı və zərərsizləşdirilməsi yolunda ANAMA-nın minaaxtaranları hər gün həyatlarını təhlükəyə atırlar. Bəzən də düşmənin mina... 26.11.2021, Sputnik Azərbaycan\nBAKI, 26 noyabr — Sputnik. "Minaaxtaran kimi işləmək üçün mütəmadi olaraq təlimlərə cəlb olunur, imtahanlar veririk, yeni qurğular haqda məlumatlar əldə edir, bu sahədə biliklərimizi təkmilləşdiririk. Eyni zamanda icra etdiyimiz əməliyyatlara sahə rəhbərlərimiz və monitorinq işçilərimiz tərəfindən nəzarət olunur".Bunu ANAMA-nın əməkdaşı Bəhruz Nəsirov deyir. O bildirir ki, iyirmi ilə yaxındır ki, minatəmizləmə əməliyyatı ilə məşğuldur. Amma bu qədər peşəkar olmasına baxmayaraq, o da ermənilərin basdırdığı minadan zərər çəkib.“Füzuli rayonunun Horadiz kəndində yaşayıram. Burada doğulmuşam. İyirmi ildir minaaxtaranam. Özüm də mina qurbanı olmuşam. Bizim üzərimizdə qoruyucu geyim, xüsusi baş geyimi olur. Bunların sayəsində sağ qalmışam.Standart əməliyyat prosedurlarımız var ki, biz onlara uyğun işləyirik. Amma bəzən görürsən ki, kənar şəxslər, yerlilər işğaldan azad edilən torpaqlara getmək üçün can atırlar. Sağ olsun Ali Baş Komandanımız, cənab İlham Əliyev, rəşadətli Ordumuz, onların sayəsində torpaqlarımız işğaldan azad olunub. Allah bütün şəhidlərimizə rəhmət eləsin, qazilərimizə şəfa versin. Ordumuza güc-qüvvət versin. Bundan sonra güc bizə düşür - gözə görünməyən düşmənlərlə müharibə aparırıq. Bu daha da çətindir. Yer altındadırlar. Yeraltı düşmənlərdir onlar..." - Nəsirov deyir.Ağla gəlməyən sürprizlərMüsahibimiz bildirir ki, düşmən minaları həddən artıq çox, özü də üst-üstə basdırıb, sanki "sendviç" düzəldib."Ərazilər çox təhlükəlidir. Partlayış qəlpəli minanın üstünə digər minanı qoyublar. Tank əleyhinə minaların üstünə piyada əleyhinə minalar düzüblər. Biri var, partlayanda hansısa hissən amputasiya oluna, biri var, xəsarət yetirə, biri də var, adamı məhv eləyə. Bax bu üst-üstə minalar adamı məhv etmək gücünə malikdir. Buna görə bir daha fürsətdən istifadə edib, xahiş edirik ki, vətəndaşlarımız qadağan olunmuş ərazilərə girməsinlər. Çünki ağla gəlməyən yerlərdə mina basdırıla bilər. İyirmi ilin minaaxtaranlarıyıq. Heç biz özümüz cığırdan kənara keçmirik. Bir işarə qoyuruq və hər kəsə də tapşırırıq ki, həmin ərazidən kənara çıxmayın. Bunu anlayışla qəbul edənlərə təşəkkür edirik. Səbirli olsunlar, sadəcə ərazilər minalardan təmizləndikdə dövlətimiz özü şərait yaradacaq, hər kəs gedib öz evini ziyarət edə biləcək".Müharibə hələ davam edirBəhruzun azyaşlı oğlu da var. Tapdıq Nəsirov deyir ki, o da atasından bütün bu təlimatları alıb, sinif yoldaşları arasında təbliğ edir."2008-ci ildə Horadiz kəndində anadan olmuşam. Hazırda orta məktəbdə təhsil alıram. Mən fəxr edirəm ki, atam kimi bir kişinin oğluyam. Çünki o, minaaxtarandır və hər minanı aşkarladıqca bir insanın həyatını xilas edir. İnsanlara tövsiyə edirəm ki, minalardan təmizlənməyən ərazilərə getməsinlər. Müharibəmiz 44 günə bitdi, amma gözlə görünməyən minalar hələ bitməyib.Mənim atam minadan xəsarət aldı. Çox şükür ki, amputasiyası olmadı. Lakin ayağına, üzünə çoxsaylı qəlpələr girdi, döş qəfəsinin sıxılması oldu. İndi başında şiddətli ağrılar olur", - Tapdıq deyir.Torpaq altında qaldıqca mina həssaslaşırBəhruz Nəsirov deyir ki, övladına bu kimi məlumatları ötürməkdə məqsədi uşaqlar arasında da təhlükəsizliyin təbliğini gücləndirməkdir. “Qoy həmin şagirdlər də evlərində bu barədə danışsınlar. Deyə bilərsiniz ki, onların valideynləri uşaqlarının sözünü dinləməzlər. Dinləyəcəklər, əlbəttə ki... O uşaqlar valideynlərinə "istəmirəm atam şikəst qalsın" dedikdə istər-istəməz böyüklər onların sözünün fərqinə varacaqlar. Bu yolla bir neçə nəfəri təlimatlandırmış oluruqsa, onun özü də böyük işdir".Bəhruz Nəsirov həmçinin bildirir ki, beynəlxalq minatəmizləmə standartlarına əsasən, minatəmizləmə əməliyyatı aparılarkən yaxınlıqda mülki şəxs olarsa, o zaman bütün əməliyyatlar dayandırılmalı, bütün təhlükəsizlik qaydalarına riayət olunmalıdır. Bəzi insanlar yanlış olaraq düşünürlər ki, mina üzərinə ayaq basdılarsa, üzərində dayanıblarsa, o partlamayacaq, ayağını çəkərsə, partlayış olacaq."Minanın üzərinə ayaq basdınızsa, o artıq işə düşür. 0,3 saniyə ərzində mina partlayacaq. Yəni insan heç ayağını çəkməyə və ya hər hansı üsulla özünü qorumağa macal tapmayacaq. Bəziləri isə xəbərdarlıqlara məhəl qoymadan minalanmış əraziyə daxil olur, həyat üçün təhlükəli əşyaya toxunurlar. Təhlükəli ərazilərdə rastlaşdığınız hər bir naməlum əşya partlayıcı qurğu ola bilər, bu səbəbdən şübhəli əşyalara toxunmaq olmaz. İnsanlar anlamalıdırlar ki, vaxt keçdikcə minalar daha təhlükəli olur. Nə qədər çox torpaq altında qalsa, bir o qədər həssaslaşır. Cüzi toxunuş ölümlə nəticələnməsə də, şikəst etmək ethimalı yüksəkdir. Sahədə bir ədəd mina tapılanda, o deməkdir ki, burada onlarla, yüzlərlə mina ola bilər. Bunlar hamısı "müharibə qalıqlarıdır", vətəndaşımızın həyatı və sağlamlığı üçün təhlükədir. Minalardan sığortalanmaq mümkün deyil, hadisə baş versə, düşünün ki, ömürlük əlil qala bilərsiniz", - mütəxəssis söyləyir.\nanama, xəsarət, çağırış, partlayış, füzuli, horadiz, mina\n© Sputnik / Emin AlisahibANAMA-nın əməkdaşı Bəhruz Nəsirov\nPartlayıcı qurğuların axtarışı və zərərsizləşdirilməsi yolunda ANAMA-nın minaaxtaranları hər gün həyatlarını təhlükəyə atırlar. Bəzən də düşmənin mina "sürpriz"inin qurbanı olurlar. Sputnik Azərbaycan-ın növbəti müsahibi Bəhruz Nəsirov da belələrindəndir.\nBAKI, 26 noyabr — Sputnik. "Minaaxtaran kimi işləmək üçün mütəmadi olaraq təlimlərə cəlb olunur, imtahanlar veririk, yeni qurğular haqda məlumatlar əldə edir, bu sahədə biliklərimizi təkmilləşdiririk. Eyni zamanda icra etdiyimiz əməliyyatlara sahə rəhbərlərimiz və monitorinq işçilərimiz tərəfindən nəzarət olunur".\nBunu ANAMA-nın əməkdaşı Bəhruz Nəsirov deyir. O bildirir ki, iyirmi ilə yaxındır ki, minatəmizləmə əməliyyatı ilə məşğuldur. Amma bu qədər peşəkar olmasına baxmayaraq, o da ermənilərin basdırdığı minadan zərər çəkib.\n“Füzuli rayonunun Horadiz kəndində yaşayıram. Burada doğulmuşam. İyirmi ildir minaaxtaranam. Özüm də mina qurbanı olmuşam. Bizim üzərimizdə qoruyucu geyim, xüsusi baş geyimi olur. Bunların sayəsində sağ qalmışam.\n© Sputnik / Emin AlisahibANAMA-nın əməkdaşı Bəhruz Nəsirov oğlu Tapdıq Nəsirovla birgə\nANAMA-nın əməkdaşı Bəhruz Nəsirov oğlu Tapdıq Nəsirovla birgə\nStandart əməliyyat prosedurlarımız var ki, biz onlara uyğun işləyirik. Amma bəzən görürsən ki, kənar şəxslər, yerlilər işğaldan azad edilən torpaqlara getmək üçün can atırlar. Sağ olsun Ali Baş Komandanımız, cənab İlham Əliyev, rəşadətli Ordumuz, onların sayəsində torpaqlarımız işğaldan azad olunub. Allah bütün şəhidlərimizə rəhmət eləsin, qazilərimizə şəfa versin. Ordumuza güc-qüvvət versin. Bundan sonra güc bizə düşür - gözə görünməyən düşmənlərlə müharibə aparırıq. Bu daha da çətindir. Yer altındadırlar. Yeraltı düşmənlərdir onlar..." - Nəsirov deyir.\nAğla gəlməyən sürprizlər\nMüsahibimiz bildirir ki, düşmən minaları həddən artıq çox, özü də üst-üstə basdırıb, sanki "sendviç" düzəldib.\n"Ərazilər çox təhlükəlidir. Partlayış qəlpəli minanın üstünə digər minanı qoyublar. Tank əleyhinə minaların üstünə piyada əleyhinə minalar düzüblər. Biri var, partlayanda hansısa hissən amputasiya oluna, biri var, xəsarət yetirə, biri də var, adamı məhv eləyə. Bax bu üst-üstə minalar adamı məhv etmək gücünə malikdir.\n© Sputnik / Emin AlisahibANAMA-nın əməkdaşı Bəhruz Nəsirovun sertifikatı\nANAMA-nın əməkdaşı Bəhruz Nəsirovun sertifikatı\nBuna görə bir daha fürsətdən istifadə edib, xahiş edirik ki, vətəndaşlarımız qadağan olunmuş ərazilərə girməsinlər. Çünki ağla gəlməyən yerlərdə mina basdırıla bilər. İyirmi ilin minaaxtaranlarıyıq. Heç biz özümüz cığırdan kənara keçmirik. Bir işarə qoyuruq və hər kəsə də tapşırırıq ki, həmin ərazidən kənara çıxmayın. Bunu anlayışla qəbul edənlərə təşəkkür edirik. Səbirli olsunlar, sadəcə ərazilər minalardan təmizləndikdə dövlətimiz özü şərait yaradacaq, hər kəs gedib öz evini ziyarət edə biləcək".\nMüharibə hələ davam edir\nBəhruzun azyaşlı oğlu da var. Tapdıq Nəsirov deyir ki, o da atasından bütün bu təlimatları alıb, sinif yoldaşları arasında təbliğ edir.\n© Sputnik / Emin AlisahibANAMA-nın əməkdaşı Bəhruz Nəsirov iş yoldaşı ilə\nANAMA-nın əməkdaşı Bəhruz Nəsirov iş yoldaşı ilə\n"2008-ci ildə Horadiz kəndində anadan olmuşam. Hazırda orta məktəbdə təhsil alıram. Mən fəxr edirəm ki, atam kimi bir kişinin oğluyam. Çünki o, minaaxtarandır və hər minanı aşkarladıqca bir insanın həyatını xilas edir. İnsanlara tövsiyə edirəm ki, minalardan təmizlənməyən ərazilərə getməsinlər. Müharibəmiz 44 günə bitdi, amma gözlə görünməyən minalar hələ bitməyib.\nMənim atam minadan xəsarət aldı. Çox şükür ki, amputasiyası olmadı. Lakin ayağına, üzünə çoxsaylı qəlpələr girdi, döş qəfəsinin sıxılması oldu. İndi başında şiddətli ağrılar olur", - Tapdıq deyir.\nTorpaq altında qaldıqca mina həssaslaşır\nBəhruz Nəsirov deyir ki, övladına bu kimi məlumatları ötürməkdə məqsədi uşaqlar arasında da təhlükəsizliyin təbliğini gücləndirməkdir.\n“Qoy həmin şagirdlər də evlərində bu barədə danışsınlar. Deyə bilərsiniz ki, onların valideynləri uşaqlarının sözünü dinləməzlər. Dinləyəcəklər, əlbəttə ki... O uşaqlar valideynlərinə "istəmirəm atam şikəst qalsın" dedikdə istər-istəməz böyüklər onların sözünün fərqinə varacaqlar. Bu yolla bir neçə nəfəri təlimatlandırmış oluruqsa, onun özü də böyük işdir".\nBəhruz Nəsirov həmçinin bildirir ki, beynəlxalq minatəmizləmə standartlarına əsasən, minatəmizləmə əməliyyatı aparılarkən yaxınlıqda mülki şəxs olarsa, o zaman bütün əməliyyatlar dayandırılmalı, bütün təhlükəsizlik qaydalarına riayət olunmalıdır. Bəzi insanlar yanlış olaraq düşünürlər ki, mina üzərinə ayaq basdılarsa, üzərində dayanıblarsa, o partlamayacaq, ayağını çəkərsə, partlayış olacaq.\n© Sputnik / Emin AlisahibANAMA-nın əməkdaşı Bəhruz Nəsirov həmkarları ilə birgə\nANAMA-nın əməkdaşı Bəhruz Nəsirov həmkarları ilə birgə\n"Minanın üzərinə ayaq basdınızsa, o artıq işə düşür. 0,3 saniyə ərzində mina partlayacaq. Yəni insan heç ayağını çəkməyə və ya hər hansı üsulla özünü qorumağa macal tapmayacaq. Bəziləri isə xəbərdarlıqlara məhəl qoymadan minalanmış əraziyə daxil olur, həyat üçün təhlükəli əşyaya toxunurlar. Təhlükəli ərazilərdə rastlaşdığınız hər bir naməlum əşya partlayıcı qurğu ola bilər, bu səbəbdən şübhəli əşyalara toxunmaq olmaz.\nİnsanlar anlamalıdırlar ki, vaxt keçdikcə minalar daha təhlükəli olur. Nə qədər çox torpaq altında qalsa, bir o qədər həssaslaşır. Cüzi toxunuş ölümlə nəticələnməsə də, şikəst etmək ethimalı yüksəkdir. Sahədə bir ədəd mina tapılanda, o deməkdir ki, burada onlarla, yüzlərlə mina ola bilər. Bunlar hamısı "müharibə qalıqlarıdır", vətəndaşımızın həyatı və sağlamlığı üçün təhlükədir. Minalardan sığortalanmaq mümkün deyil, hadisə baş versə, düşünün ki, ömürlük əlil qala bilərsiniz", - mütəxəssis söyləyir.


İslahatların ilkin mərhələsi\nMüstəqilliyin əldə edilməsindən sonra ölkədə Ulu Öndər Heydər Əliyev tərəfindən bazar iqtisadiyyatına keçid, ölkədə sahibkarlığın, özəl sektorun inkişafına xüsusi diqqətin dövrü başladır. Məhz Heydər Əliyev tərəfindən xarici investorların ölkəyə gətirilməsi, xarici valyutanın ölkə iqtisadiyyatına daxil olmasını şərtləndirdi. Makroiqtisadiyyatın əsas tələblərindən biri, sırf bazar iqtisadiyyatına keçmiş ölkələr üçün sahibkarlıq və biznes mühitinin yaxşılaşdırılmasıdır. Uzun illərin təcrübəsindən çıxmış iqtisadi modellərin ən yaxşısını tətbiq etmək Ulu Öndər Heydər Əliyevin uzaq görən və müdrik siyasətinin nəticəsi idi. Müasir Azərbaycanın banisinin 1993-2003-cü illərdə investisiya mühitinin yaxşılaşdırılması, sahibkarılığın inkişafı, neft və qeyri-neft sektorunda, sığorta-pensiya sistemində, sosial vəziyyətin yaxşılaşdırılması, vergi və gömrük sistemində apardığı aparılan islahatlar ölkə iqtisadiyyatına yeni nəfəs verdi. Təxirə salınmaz sərəncəmlar, fərmanların verilməsi və qanunvericilikdə dəyişiklər nəticəsidə dünyanın bir çox ölkələrində yaşayan həm xarici, həm də yerli investorların Azərbaycana axını başladı. Əsrin müqaviləsinin imzalanması da özü-özlüyün yuxarıda sadalanan bütün sektorların inkişafı üçün bir dayaq idi.\nHeydər Əliyev siyasi və iqtisadi irsinin layiqli davamçısı İlham Əliyev Müasir Azərbaycanı dünyanın iqtisadi baxımdan ən rəqabətqabiliyyətli ölkələr siyashısına saldı. Dünya İqtisadi forumunda yaxın zamanlara qədər Azərbaycanın MDB ölkələri arasında ilk pillədə yer alması,makroiqtisadi mühit və sahibkarlıq mühiti üzrə yüksək ballarla qiymətləndirildi. Prezident İlham Əliyevin Nazirlər Kabinetinin 2015-ci ilin doqquz ayının yekunlarına dair iclasındakı çıxışı qısa müddət ərzində strateji və real baxımdan effektini göstərməyə başladı. İlk növbədə lisenziyalarla bağlı nitq söyləyən Prezident sahibkarlığın inkişafına əngəl törətdiyini bildirdi. Sahibkarlıq fəaliyyətinin xüsusi razılıq (lisenziya) tələb olunan bütün növləri üzrə (dövlət təhlükəsizliyindən irəli gələn hallar istisna olmaqla) İqtisadiyyat və Sənaye nazirliyinə həvalə olundu. Xüsusi olaraq qeyd etmək istərdim ki, "Biz bazar iqtisadiyyatı yolu ilə gedirik" cümləsi bir daha onu təsdiq edirki, Cənab Prezident Bazar iqtisadiyyatı şəraitini və mühitini dərindən dərk edir və ölkədə ciddi islahatların keçirilməsinin şərt olmasını bildirir. Nəzərə almaq lazımdır ki, ölkəmizdə 50 dən bir qədər çox sahə üzrə 100-dən artıq lisenziya vardır. Təbii ki, bu hal neqativ risk yaradır. Liberal iqtisadiyyata malik olan ölkələrdə 10-dan artıq lisenziya növü yoxdur. Yalnız ölkə əhalisinin qida təhlükəsizliyi, xüsusi dərman preparatlarının keyfiyyətini müəyyən edən sahələr üzrə lisenziyalar dünya təcrübəsində yer alır. Fərəhverici haldır ki, cənab Prezident müşavirədə bu məsələyə toxundu və etiraf etmək lazım idi, prezidentin nitqinə qədər bu məsələ digər məsələlər qədər aktual deyildi.\nDaha bir aktuallığnı daima qoruyan məsələ vergi və gömrük tənzimləmələri ilə bağlıdır. Etiraf etmək lazımdır ki, biz də vergi mədəniyyəti tam olaraq formalaşmayıb. İqtisadçı olaraq mən burada günahı müvafiq qurumlarda yox, sırf sahibkarların özlərində görürəm. Nəzərə almaq lazımdır ki, Vergi və gömrük orqanlarında müşahidə olunan neqativ hallar sahibkarlıqla fəaliyyət göstərən subyektlərdən çox deyil. Çünki sahibarklıq və biznes mühitindən, xüsusilə bazar iqtisadiyyatı adı altında süni qiymət artımları edən, öz vergi bəyənnamələrində düzgün qeydiyyat aparmayan sahibkarlar vergi orqanlarının onları incitdiklərini deyirlər, halbuki həmin sahibkarlar heç özləri düzgün sahibkarlıqla məşğul olmurlar, artıq tamaha sahibdirlər və mənfəət normasını daha çox əldə edirlər. Təbii Ölkə Prezidentinin xüsusi göstərişləri nəticəsində hər iki tərəfin hüquqlarının qorunması yolları araşdırıldı və müvafiq göstərişlər verildi. Vergi yoxlamaları istisna bütün növ yoxlamaların 2 il müddətinə dayandırılması qanun layihəsi Milli Məclisə təqdim edildi. Bundan əlavə, ilkin dövriyyəsi 120 min manatdan aşağı olan və sadələşdirilmiş vergi ödəyicilərinə müvəqqəti olaraq səyyar vergi yoxlamalarının aprılması dayandırıldı. Statistik göstəricilərə əsasən 70 minə yaxın vergi ödəyicisini əhatə edəcək. Vergilər nazirliyinin 2015-ci ilin son 9 ayının statistik göstəricilərinə əsasən dövlət büdcəsinə 5 milyard 94,2 milyon manat vəsait daxil olub ki, buda proqnozun 100,5%-ə əməl edildiyini göstəririr. İqtisadiyyatın diversifkasiyanını əsas vəzifə hesab edərək neft-qaz asılığının azaldılması prosesi davam edir ki, qeyri-neft sektoru üzrə vergi daxil olmaları 3 milyard 488 milyon manat, ümumi daxil olmaların 58,7%-nı təşkil edir. Təbii ki, yoxlamalrın müvəqqəti dayandırılması gözlənilən haldı ki, bir sıra sahibkarlar sui istifadə halları yaratsın. Dünya praktikasında vergi tənzimləmələrində və nizam intizamın qorunması cəhətdən yüksək cərimələr və sanksiyalar tətbiq olunur sahibkarla. ABŞ təcrübəsində biz bunu görə bilərik. Vergi mədəniyyətinin inkişafı və nizamn intimzaın gücləndirilməsi cəhətdən ticarət və ictimai iaşə fəaliyyəti ilə məşğul olan şəxslər vergi hüquqpozmalarına yol verirsə yüksək məbləğdə sanksiya olunması nəzərdə tutulur. 1ci mərhələ 2000 manatdır ki, ötən illə müqayisədə 20% çoxdur. İkinci dəfə üçün isə 5 dəfə çox 4000 manatadək təklif olunur.Sahibkarlıqda yeni mərhələ yenidən başlandı. Bütün bunlar iqtisadiyyatın tam liberallaşdırılması,, qeyri neft sektorunun inkişafı, Ümum daxili məhsulda qeyri neft sektorundan gələn gəlirlərin daha çox faizə sahib olması, iqtisadi diversifikasiya və dövlət büdcəsinə vergidən daxil olmaların, xüsusilə qeyri neft sektorundan daxil olan vergilərin artırılması üzrə ciddi addımlar atılmaqdadır.\nÜmumilikdə nəticə olaraq qeyd edək ki, bütün sektorlar üzrə elektronlaşma, avtomatlaşdırma sisteminin tətbiq olunması və lisenziyaların ASAN xidmtə həvalə edilməsi sahibkarlara sürünürməçilik və əlavə xərclər olmadan bütün növ lisenziayaları almaq imaknı verəcək. Möhtərəm cənab Prezident İlham Əliyevin təşəbbüsü ilə fəaliyyət göstərən ASAN xidmət ölkədə neqativ halların aradan qaldırılması üçün dünya praktikasında nümunə göstərilən bir sistemdir. Elektron lisenziya portalının yaradılması sahibkarlar üçün xüsusi razılıq, sertifikat, şəhadətnamə və digər sənədlərin elektron qaydada alınmasını sürətləndirəcək.\nSon aparılan islahatlar dünyada baş verən böhran dövründə ölkəmizdə iqtisadi inkişaf tempini saxlayacaq. Nəzərə almaq lazımdır ki, dünya bazarlarında enerji məhsullarının qiymətlərin yetəri qədər enmələr var. Ölkə Prezidenti də həmçinin regionlara səfərləri zamanı nitqində 2016-cı ilin bizim üçün çətin olacağını vurğuladı, buna rəğmən qeyd etdi ki, bunu Azərbaycan xalqı hiss etməyəcək. Beynəlxalq təşkilatlarında proqnozu ölkəmizin iqtisadi dayanıqlığını bir daha özündə ehtiva edir. 2016-cı ildə 1,8% artım proqnozu hətta Avropa üçün nəzərdə tutulan göstəricidən daha çox olacaqdır. Çünki enerji məhsullarının enməsində iqtisadi faktorla bərabər siyasi amillərdə var. İnsan haqlarından danışan, demokratiya dəyərlərini anlamayan ölkələr öz məqsədlərini həyata keçirmək naminə bütün yollara əl atırlar. Ancaq ölkəmizdə dayanıqlı iqtisadi institutların olması, möhkəm və dövlətçilik maraqlırını daima ön planda saxlayan vətəndaş cəmiyyətlərinin mövcudluğu Azərbaycanın həm siyasi, həm iqtisadi, həmçinin tolaerantlıq, dini dözümlülük baxımından sütunlarına düşmənlər tərəfindən zərbə dəyməsinə imkan verməyəcək. Bu baxımdan qolobal və regional təhlükələrin dövriyyəsində Prezidentin siyasi iradəsi bizi bir daha digər böhranlarda olduğu kimi çətinliklərdən çıxardacaq və neftin dünya bazar qiymətinin aşağı səviyyədə qalması təsirlərindən sığortalayacaq.


Kadırov Ukraynada döyüşənlər üçün dua edən uşaqların videosunu yayıb |\nAna Səhifə/Xəbərlər/ÖLKƏ/Kadırov Ukraynada döyüşənlər üçün dua edən uşaqların videosunu yayıb\nKadırov Ukraynada döyüşənlər üçün dua edən uşaqların videosunu yayıb\n800 şagird Çeçenistandan Ukraynaya göndərilən hərbçilər üçün “həftə ərzində Müqəddəs Quranı fasiləsiz oxuyub”\nÇeçenistan lideri Ramzan Kadırov Şali məscidində dua edən uşaqların videosunu yayıb. O, Ukraynada döyüşən çeçen döyüşçüləri “Ulu tanrının qoruması üçün” dua etdiklərini deyib. Bu haqda AzadlıqRadiosu-nun “Kavkaz.Realii” portalı məlumat yayıb.\nÇeçen döyüşçülər üçün “Quran” oxuyublar\nBundan öncə Qroznı və ətrafından valideynlər şikayətlənirdilər ki, onları övladlarını bu cür ibadət mərasimlərinə göndərməyə məcbur edirlər.\nKadırov Telegram-da yaydığı videoda ibadətə respublikadakı hafiz (Quranı əzbər bilənlərə hafiz deyirlər) məktəblərindən 2 mindən çox şagird və məzunun yığışdığını deyib. Onun sözlərinə görə, daha 800 şagird, Çeçenistandan Ukraynaya göndərilən hərbçilər üçün “həftə ərzində Müqəddəs Quranı fasiləsiz oxuyub”.\nRusiyaya dəstək aksiyaları\nMartın 23-də 1ADAT çeçen müxalifət hərəkatı Qroznı məscidindən foto yayıb. Fotoda Rusiya bayrağının ağ, göy və qırmızı rənglərində kostyumlar geyinmiş uşaqlar düzülüb. Sonradan valideynlər “Kavkaz.Realii”yə bağça yaşlı uşaqlarının fleşmoba məcburi cəlbindən şikayətləniblər. Əks halda onları işdən çıxarılma gözləyib.\nMartın 25-də Rusiyanın Ukraynaya tammiqyaslı hücumunun bir ayı tamam olur. Müharibədə Şimali Qafqazdan və Rusiyanın cənubundan azı 206 hərbçi həlak olub. Onlar adları “Kavkaz.Realii”yə bəlli hərbçilərdir, real rəqəm daha yüksək ola bilər.\nMartın 23-də Maqas hakimiyyəti “Yunarmiya” dövlət hərəkatından yeniyetmələri yüz metrlik Razılıq Qülləsinə Z hərfli bayraq qaldırmağa cəlb olunublar. Aksiya şəhərin meri Usman Auşevin göstərişilə keçirilib. Tədbirdə Fövqəladə Hallar Nazirliyinin əməkdaşları da iştirak edib. Rusiyanın təcavüzünə dəstək bayrağını qülləyə məhz onlar taxıblar.\nGözdən qaçırmayın: 'Avropada rublun nəyə oxşadığını bilən yoxdur'


Prezident İlham Əliyev: "Biz enerji resurslarımızdan xalqımızın mənafeyi naminə istifadə edirik"\n27 Aprel 2019 - 16:12\nPrezident İlham Əliyev:"Biz enerji resurslarımızdan xalqımızın mənafeyi naminə istifadə edirik"\nONA-nın xüsusi müxbiri xəbər verir ki, Azərbaycan Prezidenti İlham Əliyev Forumda iştirak edib.\nForumun birinci sessiyası “İnkişaf üçün yeni mənbələrin araşdırılması məqsədilə əməkdaşlığın təşviqi”nə həsr olunub. Sonra dövlət və hökumət başçıları birgə foto çəkdiriblər.\nDövlət başçısı bildirib ki, nəqliyyat infrastrukturu sahəsində Ələt Dəniz Ticarət Limanı və yeni istifadəyə verilən Bakı-Tbilisi-Qars dəmir yolu xətti qeyd edilməlidir. Azərbaycanda 15 min kilometrdən çox yol çəkilib, dəmir yolu xətləri modernləşdirilib: “Biz xüsusilə Şərq-Qərb nəqliyyat dəhlizində çox fəal iştirak edirik. Həmçinin Şimal-Cənub nəqliyyat dəhlizinin inkişafı prosesində iştirak edirik. Azərbaycanda hava nəqliyyatı infrastrukturu yaradılıb. Belə ki, altı beynəlxalq aeroport tikilib. Azərbaycan Xəzər dənizində 260 gəmi ilə ən böyük ticarət donanmasına malik ölkədir. Azərbaycanın nəqliyyat sahəsində potensialı daha da artır və bu, beynəlxalq əməkdaşlıq üçün yaxşı imkanlar yaradır. Azərbaycanda iqtisadi inkişaf nəticəsində işsizlik və yoxsulluq 5 faiz həddinə salınıb. Nəqliyyat və enerji təhlükəsizliyi milli təhlükəsizliyin vacib elementidir”.


Qız qalası |\nBakının, eləcə də Abşeronun ən möhtəşəm və sirli memarlıq abidəsidir. Qala qədim qala divarlarının (İçəri Şəhərin) cənub-şərq hissəsində, dənizkənarı parkın (bulvar) yaxınlığında yerləşən tarixi abidədir. Uca qüllə şəkilli bu nadir abidənin açılmamış tarixi-memarlıq problemləri çoxdur.\nTikilmə dövrü ətrafında mübahisələrin heyrətləndirici böyük zaman intervalı çərçivəsində aparılması baxımından memarlıq tarixində Qız qalası ilə müqayisə edilə biləcək abidə yoxdur. Belə ki, abidənin yaşının Şumer dövründən başladığını iddia edən mütəxəssislər də var, XII yüzildə tikildiyini sübut etməyə çalışanlar da. Burda zaman fərqi tikilmə tarixi bilinməyən başqa abidələrdə olduğu kimi bir neçə il deyil, hətta bir neçə əsr də deyil, 3.000 ildən artıqdır.\nKateqoriyalar Tarixi abidələr\nAzerbaijan-Baku 2010 →\n3 Cavab to “Qız qalası”\nelekber May 6, 2014 10:08 axşam #\nravan Noyabr 24, 2014 9:36 axşam #\nabidemiz haqqinda demek olar ki 20% melumatimiz var\nabdulhey Yanvar 28, 2015 10:40 axşam #